Filem Rahsia (2023) Reboot Filem Rahsia (1987) Terseram Di Pawagam Mulai 10 Ogos

Filem Rahsia
, sebuah filem genre seram lakonan utama Nabila Huda dan Fikry Ibrahim yang ditayangkan di pawagam seluruh Malaysia mulai 10 Ogos 2023 arahan Shamyl Othman terbitan Kuman Pictures. Lakon layar dan nukilan skrip oleh Alfie Palermo. Dipersembahkan oleh Astro Shaw Sdn Bhd bersama Five Star Trading Sdn. Bhd.
Turut berlakon dalam Filem Rahsia ini dibarisi pelakon Eman Manan, Qistina Raisah, Syed Ali Murtadha, Marsha Milan Londoh, Rashidi Ishak, Nu’man Salleh, Iris Alessandra Alyssa, Mislina Mustaffa, Nabil Zakaria, Aloy Paradoks, Suhaid Mustakim, Othman Hafsham, Susan Lankester dan ramai lagi.
Filem Rahsia (1987) telah dinobatkan sebagai pemenang Filem Terbaik di Festival Filem Malaysia ke-7 (FFM7) dan telah membolot tujuh anugerah dalam kategori lain pada tahun 1987 dan akan tampil semula dengan versi reboot yang diterbitkan oleh Astro Shaw bersama Five Star Trading.
FILEM RAHSIA (2023), REBOOT FILEM RAHSIA 1987
PELAKON, WATAK DAN SINOPSIS
Pelakon yang menjayakan Filem Rahsia terdiri daripada Nabila Huda, Fikry Ibrahim, Eman Manan, Qistina Raisah, Syed Ali Murtadha, Marsha Milan Londoh, Rashidi Ishak, Nu’man Salleh, Iris Alessandra Alyssa, Mislina Mustaffa, Nabil Zakaria, Aloy Paradoks, Suhaid Mustakim Yahya, Othman Hafsham, Susan Lankester dan ramai lagi
Nabila Huda sebagai Ramlah
Fikry Ibrahim sebagai Hamdan
Eman Manan sebagai Tan Sri Karim
Qistina Raisah sebagai Marina
Syed Ali Murtadha sebagai Saiful
Marsha Milan Londoh sebagai Melor
Rashidi Ishak sebagai Young Tan Sri Karim
Nu’man Salleh sebagai Pak Salleh
Iris Alessandra Alyssa sebagai Young Ramlah
Mislina Mustaffa sebagai Che Yah
Nabil Zakaria sebagai Bob
Aloy Paradoks sebagai Inspektor Hanif
Suhaid Mustakim Yahya sebagai Sarjan Azam
Othman Hafsham sebagai Ustaz Firdaus
Rahsia mengisahkan tentang Ramlah, seorang suri rumah tangga, pulang bercuti ke rumah ayahnya Tan Sri Karim sempena ulangtahun kelahiran beliau, bersama-sama suaminya Hamdan, seorang pensyarah, serta dua anak kecil mereka, Marina dan Saiful.
Namun, keadaan bertukar menjadi keruh apabila anaknya Saiful tiba-tiba hilang sewaktu mereka berkelah di tepi pantai. Yang anehnya, Ramlah seorang sahaja yang melihat Saiful diculik oleh kelibat seorang wanita yang hodoh lagi menggerunkan.
Pihak polis yakin bahawa Saiful mungkin hilang di persisiran pantai namun Ramlah berkeras bahawa anaknya diambil orang. Sementara Hamdan menyertai pihak polis dalam operasi mencari dan menyelamat, Ramlah diganggu oleh kelibat wanita yang menggerunkan itu.
Namun suaminya, Hamdan langsung tidak mempercayai kata-kata Ramlah, dan menganggap segalanya cuma halusinasi akibat tertekan dengan kehilangan Saiful serta keadaan ayah Ramlah yang sakit tenat.
Walaupun tiada bukti kukuh, Ramlah bertekad untuk berdepan dengan puaka tersebut, dan merungkai rahsia disebalik kehilangan anaknya itu.
LAGU TEMA (OST) FILEM RAHSIA
Tajuk lagu : Alunan Lara
Penyanyi : Njwa
Komposer : Njwa
FILEM RAHSIA (1987)
Filem berjudul RAHSIA (1987)  dibintangi Noor Kumalasari, Shukery Hashim dan Dato Yusof Haslam, merupakan Filem yang paling seram pada tahun 1987 yang masih menjadi kegemaran ramai.
Filem RAHSIA merupakan sebuah filem Melayu bergenre seram yang diterbitkan di Malaysia pada 1987. Filem RAHSIA diterbitkan dalam bentuk filem berwarna. Filem RAHSIA mula ditayangkan pada 1987 di seluruh Malaysia.
Filem ini mengisahkan sepasang suami isteri, Professor Hamdan (Shukery Hashim) dan Ramlah (Noorkumalasari) bersama anak-anaknya, Saiful dan Marina berpindah ke sebuah banglo lama yang terletak di tepi laut. Banglo itu dibeli dari seorang jutawan Dato' Karim (Datuk Yusof Haslam) dan bapa saudaranya Haji Khalid (S. Roomai Noor).
Pada mulanya kehidupan mereka sekeluarga di banglo tersebut aman tenteram, namun selepas kematian anak perempuan mereka, Marina yang lemas di laut, mereka mengalami beberapa gangguan aneh. Antaranya, mereka mendengar suara seorang kanak-kanak menjerit memanggil ibubapanya dan terhidu bau asap kemenyan.
Professor Hamdan seringkali dihantui mimpi seorang kanak-kanak yang dibunuh seseorang dan mayatnya disembunyikan di dalam almari di dalam sebuah bilik di stor bawah tanah banglo yang didiami mereka.
Gangguan aneh dan mimpi yang dialami oleh Saiful pula telah membawa kepada penemuan rangka seorang kanak-kanak lelaki yang ditanam di dalam bilik di stor bawah tanah tersebut, sama seperti mimpi yang dialami oleh Professor Hamdan.
Dari loket ditemui pada leher rangka kanak-kanak tersebut dan nama yang tertera pada loket tersebut iaitu Karim Bin Johan, nama kanak-kanak malang itu, Professor Hamdan mula mengesyaki bahawa Haji Khalid adalah dalang di sebalik kejadian ini berdasarkan beberapa kali cubaan membunuh ke atasnya dan pembunuhan seorang pegawai akhbar atas tindakannya cuba menyiasat kejadian ini.
Dato' Karim sebenarnya adalah anak kandung Haji Khalid dengan isterinya seorang warga Inggeris dan nama sebenar Dato' Karim adalah Salim.
RAHSIA telah diarahkan oleh Othman Hafsham pada tahun 1987. Jalan cerita filem seram ini tidak memerlukan susuk hantu yang menyeramkan, malah hanya dengan suasana dan skor muziknya juga sudah cukup akan membuatkan bulu roma penonton merinding.
Malah pelakon kanak-kanak yang berlakon sebagai anak lelaki Shukery memenangi anugerah pelakon kanak-kanak terbaik, menjadikan RAHSIA mampu dipandang sebagai sebuah filem adaptasi seram yang memuaskan daripada Malaysia.
gambar : Tontonfilem
info :
Movie Addict Malaysia


Gambar Logo Hari Kemerdekaan 2023 dan Hari Malaysia 2023, Malaysia MADANI

Bulan Ogos adalah bulan Kemerdekaan negeri kita, Malaysia. Nama lain bagi Hari Merdeka atau Hari Kemerdekaan (Independence Day) adalah Hari Kebangsaan (National Day) yang disambut setiap tahun pada tarikh 31 Ogos setiap tahun.
31 Ogos 2023, Hari Kemerdekaan Malaysia 2023 jatuh pada hari Khamis. Tarikh Hari Malaysia 2023 pula pada 16 September 2023 iaitu hari Sabtu. Sambutan Hari Kemerdekaan dan Hari Malaysia merupakan cuti umum bagi seluruh Malaysia.
Soalan : Merdeka 2023 keberapa?
Jawapan : Hari Kemerdekaan ke-66
Setiap tahun, sambutan  Hari Kemerdekaan disambut dengan logo dan tema yang berbeza. Logo Hari Kemerdekaan ke-66 tahun 2023 berteraskan Logo Malaysia MADANI. Logo ini juga digunapakai untuk sambutan Hari Malaysia.
Logo Malaysia MADANI menjadi logo rasmi sambutan Hari Kemerdekaan/Kebangsaan dan Hari Malaysia (HKHM) 2023
Logo Malaysia MADANI dijadikan sebagai logo rasmi Hari Kebangsaan dan Hari Malaysia (HKHM) 2023 kerana reka bentuk logo ini yang berteraskan Malaysia MADANI dan sebagai simbolik ‘tangan yang sedang diangkat untuk melafazkan ikar Rukun Negara’.
Logo HKHM 2023 ini juga mengandungi warna-warna asas Jalur Gemilang yang bertepatan dengan maksud tema yang dipilih pada tahun ini selaras dengan jati diri serta semangat patriotik rakyat Malaysia yang berbilang bangsa hidup dalam keharmonian, sehati dan sejiwa.
baca juga :
muat turun logo HKHM 2023
Logo Malaysia MADANI yang diperkenalkan oleh Datuk Seri Anwar Ibrahim ini terletak pada enam rukun iaitu :
M
 (ke
M
ampanan)
A
 (kesej
A
hteraan)
D
 (
D
aya cipta)
A
 (horm
A
t)
N
 (keyaki
N
an)
I
 (
I
hsan)
baca juga
maksud Malaysia MADANI
senarai lagu merdeka dan patriotik
kenali Malaysia kita
senarai perdana menteri Malaysia
Rasional Logo Hari Kebangsaan dan Hari Malaysia 2023 (Malaysia MADANI)
Malaysia MADANI merupakan panduan dan ikhtiar secara bersepadu dan holistik sebagai dasar pentadbiran yang lebih manusiawi. Malaysia MADANI bertunjangkan sikap saling menghormati, meraikan kepelbagaian dan menjadi medan dialog peradaban.
Kerangka Malaysia MADANI menjadi pemacu kewujudan masyarakat maju dan bertamadun berdasarkan ilmu pengetahuan, tradisi, khazanah dan kearifan tempatan.
Jalur
 – 5 jari dengan jalur merah putih merupakan simbolisme kepada Rukun Negara, asa ideologi Malaysia
Bulatan
– Bulatan berwarna biru menandakan kebulatan, muafakat dan perpaduan di kalangan rakyat
Bulan Sabit
 – Bulan merupakan simbol agama Islam sebagai agama Persekutuan
Bintang
– Bintang berbucu 14 menandakan perpaduan di kalangan 13 buah negeri dan Wilayah Persekutuan
WARNA BIRU
 – Kesatuan nasional, keterangkuman dan persaudaraan
WARNA MERAH
 – Keberanian, jatidiri dan keazaman
WARNA KUNING
 – Nilai tradisi, kebudayaan dan kearifan tempatan
WARNA PUTIH
 – Keluhuran budi, kesucian hati dan hasrat murni
Untuk maklumat lanjut mengenai logo, tema dan sambutan Hari Kebangsaan dan Hari Malaysia (HKHM) 2023, layari
http://merdeka360.my/
Sumber info dan gambar : Merdeka360
Info tambahan
Senarai logo mengikut tahun bermula tahun 1976 sehingga 2022
sumber :
infosentral


Drama Gelora 1941

Tonton Drama Gelora 1941 bersiaran pada setiap hari Jumaat hingga Ahad mulai 25 Ogos 2023, jam 6:45 petang di Slot Widuri RTM TV1 dan online di RTMKlik.
Drama Gelora 1941, sebuah drama khas sempena sambutan Hari Kebangsaan dan ianya merupakan sebuah karya yang diinspirasikan daripada novel terbitan Dewan Bahasa dan Pustaka, “GELORA 1941” hasil nukilan Amelia Hashim.
Skrip Drama Gelora 1941 8 episod ini ditulis oleh Dr Mohd Shhremy Ikmal dengan sentuhan sutradara Khairul Anwar Mat Noor dan diterbitkan oleh syarikat produksi Storyseller Sdn. Bhd.
PELAKON, WATAK PELAKON DAN SINOPSIS GELORA 1941
Johan Asari sebagai Bahar
Yuna Rahim sebagai Che Suri
Dato' Ahmad Tamimi Siregar sebagai Tok Tuan
Datin Anne sebagai Tunku Mashitah
Syelramlan sebagai Intan Cik
Hanna Qistina sebagai Balqis
Mubarak Majid sebagai Pak Majid
Hairi Safwan sebagai Harun
Gelora 1941 mengisahkan tentang Ainal Naim merupakan pelajar lepasan Sultan Idris Training College, Kuala Kangsar bersama-sama cerdik pandai Melayu berazam memperjuangkan kemerdekaan tanah Melayu.
Cik Izah pula pelajar Kampung Baru Girl’s School dan juga cucu angkat bekas ketua hakim. Ainal Naim telah membuka pintu hati Cik Izah untuk berfikir tentang masa depan dan masyarakat di tanah Melayu.
Pihak Inggeris telah memenjarakan cerdik pandai Melayu termasuklah Ainal Naim. Tukwan yang pada awalnya menentang hubungan Cik Izah dan Ainal Naim telah berubah fikiran merestui hubungan mereka setelah membaca surat kiriman Ainal Naim dari penjara. Lalu apakah kesudahannya?


Grace And Glow Black Opium Silky Hair Mist Wangi Betul!

Bahaya tau kalau tengok TikTok ni. Risau tak berhenti nak beli macam-macam. Mudah sangat terpengaruh dengan jualan di TikTok Shop. Tak pasal-pasal terbeli Grace And Glow Black Opium Hair Mist pula.
Saya beli ni Grace And Glow Black Opium Hair Mist sebelum membeli stok baru
NEEDS keratin hair spray serum
 tu. Kononnya nak cubalah jenama grace and glow yang tengah hype sekarang ni. Ramai yang suggest beli bauan black opium ni. Bau wangi yang best ibarat bauan minyak wangi YSL Black Opium black opium katanya.
Kita ni mana pernah bau minyak wangi semahal itu. Jadi tak tahulah bau dia macamana kan. Bila dah membeli barulah dapat rasa bau dia macamana.
Wow! Wangi betul masa spray tu. Terus suka dengan bauan black opium. Best juga ye bau black opium ni.
Grace and Glow black opium silky hair mist review
Wangi tu dah bagus dah tapi yang tak bestnya rambut agak kasar sikit lepas tu. Mungkin ini terjadi pada rambut saya je kot. Dia bukanlah kasar sangat tapi tak selembut biasa.
Untuk pakai Grace And Glow Black Opium Hair Mist ni saya perlu pakai NEEDS keratin hair spray serum terlebih dahulu. Barulah rambut jadi lembut, mudah urus dan wangi dengan bauan mewah black opium.
Grace and Glow Black Opium Silky Hair Mist
Black opium silky hair mist memiliki bauan perfume branded/high end iaitu Black Opium by YSL.
Bahan utamanya iaitu Golden Marula yang berfungsi menyuburkan dari akar hingga ke hujung rambut, menjadikan rambut mudah diurus tanpa meninggalkan rasa berminyak/tidak selesa.
Minyak Zaitun berfungsi untuk mengelakkan rambut kering, membaiki rambut bercabang, dan menyuburkan folikel rambut. Sebagai perlindungan tambahan untuk rambut yang sering digayakan.
Kebaikan Grace and Glow Black Opium silky hair mist
Memberikan kesan rambut lebih sihat berkilau
Mencegah bau kurang enak rambut dan kulit kepala
Menutrisi rambut
Kandungan utama Grace and Glow Black Opium silky hair mist
Golden Marula (sclerocarya birrea fruit extract)
Menyuburkan akar hingga ke hujung rambut
Menjadikan rambut mudah diurus
Menjadikan rambut anti keriting
Olive Oil (olea europaea (olive) fruit oil)
Mencegah rambut kering
Membaiki hujung pecah/bercabang
Menyuburkan folikel rambut
Cara penggunaan
Goncang sebelum digunakan untuk meratakan kandungannya dan mengaktifkan aroma.
Semburkan pada seluruh bahagian rambut.
Sikat rambut supaya Black Opium Silky Hair Mist menyerap secara rata.
Boleh digunakan selepas syampu rambut samada separa kering atau kering sepenuhnya.
Kalau nak rambut wangi silalah cuba pakai grace and glow black opium ni. Rambut pun cantik berkilau.


Guna Grace And Glow Black Opium Smooth Deodorant Serum, Ketiak Bau Wangi Dan Lebih Cerah Katanya

Ini satu lagi racun TikTok yang asyiklah lalu lalang di FYP. Selagi tak beli, selagi tu dia muncul. Disebabkan saya dah tersuka dengan bauan black opium dari
Grace and Glow hair mist
 tu, makanya tak banyak bicara kita pun belilah. Tapi bukan di TikTok. Beli di Shopee. Sebab boleh dik...
Rasanya dah banyak cerita deodorant dalam blog ni. Mencari kererasian dan bajet itu penting ye kawan-kawan.
Sampai sekarang masih kekal dengan menggunakan
grace crystal deodorant
 yang murah dan tersangatlah berkesan. Sejenis deodorant tak ada bau yang mampu menghapuskan bau badan dan tersangatlah selesa pakai tak melekit dan tak merosakkan fabrik baju.
Guna
rareblee xanadu body filter deodorant
 pun okay sangat. Memang best pakai. Bau wangi dan selesa. Tapi yang tak selesanya macam melangkaui bajet sikitlah.
So sekarang kita cuba Grace and Glow black opium smooth deodorant serum pula. Mulanya macam malas nak cuba sebab jenis roll-on. Kita ni tak suka jenis roll-on sebab tak suka deodorant jenis melekit-lekit tu.
Tapi kalau dah semua review kata bagus, kita pun terpengaruhlah apa lagi. Beli juga Grace And Glow black opium smooth deodorant serum. Wangi dan mencerahkan ketiak katanya.
Grace and Glow Black Opium Smooth Deodorant Serum
Black opium Smooth Deodorant Serum memiliki bauan minyak wangi berjenama iaitu Black opium dari Yves Saint Laurent (YSL) dengan bahan utama Niacinamide dan AHA yang berfungsi untuk menghalang peluh dan bau yang tidak menyenangkan daripada keluar dan mencerahkan ketiak.
Bukan itu sahaja, ia juga membantu melicinkan kawasan ketiak kerana mengandungi AHA sebagai pengelupasan lembut dan juga berguna untuk mengecilkan pori-pori kulit ketiak yang besar.
Kandungan utama Grace and Glow deodorant (ingredients)
Niacinamide 5%
Mencerahkan kulit ketiak
Tegangkan kulit ketiak
Mengawal sebum
AHA 0.5%
Kulit ketiak licin
Menanggalkan sel kulit mati di ketiak
Mencerahkan kulit ketiak dengan mengelupas
Mengecilkan pori-pori kulit ketiak yang besar
Kelebihan/ Manfaat Grace and Glow black opium deodorant serum
Menghalang peluh dan bau yang kurang menyenangkan dari kawasan ketiak
Mencerahkan kulit ketiak Kulit ketiak licin
Menanggalkan sel kulit mati yang melekat di kawasan ketiak (pengelupasan)
Mengecilkan pori-pori kulit ketiak yang besar
Cara pemakaian Grace and Glow black opium deodorant serum
Golekkan bebola deodorant secara menyeluruh pada kawasan ketiak yang bersih. Sebaiknya selepas mandi lah.
Grace and Glow black opium smooth deodorant serum review
Dedorant ni didatangkan bersama kotak. Nampak exclusive lah kan. Pek tiub dengan design minimalist. Mengekalkan warna ungu untuk bauan black opium. Disebabkan saya pernah bau black opium, jadi bauan tu ternyata memang wangi macam hair mist yang saya pernah beli sebelum ni.
Jenis roll-on ni dia macam melekit sikit bila kita roll tu. Tapi dia cepat kering dan selesa rupanya. Kalau tak tunggu kering terus pakai baju pun takpe. Dia akan mengering juga. Bila berpeluh pun tak keluar bau badan.
Wangian pun tahan lama tau! Pakai dari pagi sampai petang pun kita rasa confident badan tak berbau. Best! Mencerahkan tu ketiak tu satu bonus. So far, saya suka dengan grace and glow black opium smooth deodorant serum ni. Ubat ketiak yang berkesan menyahkan bau dalam jangka masa yang lama. Tak menyesal beli.
Petua hilangkan bau ketiak secara semulajadi
Ada pengguna TikTok share, cara orang dulu-dulu kalau tak nak badan berbau gosok ketiak dengan kepala lutut. Kalau dah biasa mungkin senanglah. Cara macam ni saya rasa tak semua orang boleh buat. Bergantung pada keadaan badan masing-masing.
Selain tu, ada cara mudah yang lain gosok ketiak guna bahagian belakang tapak tangan semasa mandi. Yang ni mudahlah semua orang nak buat kot kan.
Sambil mandi tu picit-picit sikit bahagian kalenjar untuk keluarkan minyak ke apa entah. Saya lupa info yang tu. Katanya cara macam tu tak perlu pakai deodorant pun tak apa sebab badan tak berbau dah.
Wallahu a'lam.


Hari Hol Almarhum Sultan Iskandar Ibni Almarhum Sultan Ismail 23 Ogos 2023 bersamaan 6 Safar 1445H

6 Safar 1444 Hijrah bersamaan 23 Ogos 2023 hari Rabu adalah hari peristiwa memperingati Hari Hol Johor, Almarhum Sultan Iskandar Ibni Almarhum Sultan Ismail bagi seluruh rakyat negeri Johor Darul Ta’zim.
Hari Hol merupakan Hari Kelepasan Am Negeri Johor (cuti umum) bagi seluruh rakyat Johor.
sumber :
Facebook page Sultan Ibrahim Sultan Iskandar
Mari sama-sama sedekahkan Al-Fatihah buat Almarhum Sultan Iskandar Ibni Almarhum Sultan Ismail bagi memperingati kemangkatan baginda pada 6 Safar 1431H.
بِسْمِ ٱللَّهِ ٱلرَّحْمَـنِ ٱلرَّحِيم
ٱلْحَمْدُ لِلَّهِ رَبِّ ٱلْعَـلَمِين۞ ٱلرَّحْمَـنِ ٱلرَّحِيم۞ مَـلِكِ يَوْمِ ٱلدِّين۞إِيَّاكَ نَعْبُدُ وَإِيَّاكَ نَسْتَعِينُ۞ ٱهْدِنَا ٱلصِّرَطَ ٱلْمُسْتَقِيمَ۞صِرَطَ ٱلَّذِينَ أَنْعَمْتَ عَلَيْهِمْ۞ غَيْرِ ٱلْمَغْضُوبِ عَلَيْهِمْ وَلاَ ٱلضَّاۤلِّينَ۞امين
Apakah Hari Hol Johor
"Hol" menurut Pusat Rujukan Persuratan Melayu membawa maksud kenduri arwah yang diadakan setahun sekali.
Hari Hol disambut berbeza-beza tarikh setiap tahun jika mengikut kalendar Masihi kerana menggunakan kalendar Islam (Hijriah) sebagai penentuan tarikh.
Fakta - Hari Hol adalah acara keagamaan sempena memperingati kemangkatan Almarhum Sultan-Sultan Johor. Acara ini diamalkan sejak tahun 1896, iaitu setahun selepas kemangkatan Almarhum Sultan Abu Bakar. Pada hari tersebut, doa dan tahlil diadakan bagi memohon keberkatan daripada Allah S.W.T.
Lazimnya, majlis tersebut diadakan di Makam DiRaja yang terletak di Bukit Mahmoodiah, Johor Bahru.
Sultan Johor akan mengetuai kerabat lelaki Baginda yang terdekat untuk menabur bunga dan menyiram air wangian bunga ke atas makam selepas bacaan doa oleh Dato’ Mufti.
Pada kebiasaanya, Majlis Tahlil diadakan selepas menziarahi makam. Namun, Sultan Ibrahim Ibni Almarhum Sultan Iskandar, Sultan Johor, telah menitahkan bahawa majlis ini diadakan di Masjid Pasir Pelangi (sementara Masjid Sultan Abu Bakar sedang diubahsuai) pada waktu petang sehari sebelum Majlis Istiadat Ziarah Makam DiRaja.
Semua pentadbir negeri Johor berbangsa Melayu yang bergelar Dato’, Pegawai Daerah, penjawat awam negeri Johor, Penghulu, Ahli Dewan Undangan Negeri Johor, Ahli Parlimen dan Ketua - Ketua Jabatan yang beragama Islam wajib untuk menghadiri kedua-dua upacara tersebut.
Hari Hol Johor 2023
Pada hari Selasa, 22 Ogos 2023, Satu Majlis Bacaan Yasin sempena Istiadat Hari Hol Almarhum Sultan Iskandar diadakan di Masjid Sultan Abu Bakar.
Pada hari Rabu, 23 Ogos akan disusuli dengan Istiadat Ziarah Makam Diraja di Makam Diraja Bukit Mahmoodiah.
Majlis Bacaan Yasin dan Tahlil pada pukul 5.30 petang, lelaki berpakaian baju Melayu teluk belanga putih, sampin kain hitam bukan songket berdagang luar, songkok, stokin dan sepatu hitam. Bagi wanita pula baju kurung teluk belanga putih berkain sarung batik berjahit dan bertudung putih.
Pakaian bagi istiadat ziarah makam pula baju Melayu teluk belanga dengan sampin kain bukan songket berdagang luar selain songkok, stokin dan sepatu yang semuanya berwarna hitam.
Jemputan dari istana adalah titah Raja dan perlu dijunjung. Tuanku akan menarik balik dan membatalkan kurniaan darjah kebesaran kepada Dato’ Johor yang tidak hadir ke kedua-dua istiadat itu. Kehadiran akan dicatit dan tindakan susulan akan diambil terhadap mereka yang tidak hadir tanpa sebab yang munasabah
sumber :
viral media Johor
 |
utusan


Selamat Menyambut Hari Kemerdekaan Ke-66 (2023) MALAYSIA!
Selamat Menyambut Hari Kemerdekaan Ke-66 (2023). Sambutan Hari Kebangsaan 2023, 31 Ogos jatuh pada hari Khamis. Hari Kebangsaan/ Kemerdekaan merupakan cuti umum seluruh negeri di Malaysia. Selamat bercuti untuk seluruh rakyat Malaysia.
Orang ramai dijemput untuk meraikan sambutan Hari Kemerdekaan/Kebangsaan menjelang Hari Merdeka 2023 yang akan disambut pada 31 Ogos 2023.
Boleh semak
lokasi sambutan ambang Merdeka 2023 peringkat negeri
 masing-masing jika tidak berkesempatan untuk ke Dataran Merdeka. Tahun ini sambutan Merdeka 2023 pasti lebih meriah dan boleh menyaksikan percikan bunga api yang cantik.
Lokasi sambutan Hari Kemerdekaan 2023
Lokasi sambutan Hari Kemerdekaan 2023
 peringkat kebangsaan akan diadakan di Dataran Putrajaya presint 3. Pelbagai acara menarik yang diadakan selain perarakan dan perbarisan yang menjadi tumpuan utama. Selain peringkat kebangsaan, sambutan Hari Kebangsaan juga disambut di peringkat negeri seluruh Malaysia.
baca juga :
senarai lokasi perarakan dan perbarisan Hari Kebangsaan 2023 peringkat negeri
Apakah tema hari Kebangsaan tahun 2023
Malaysia MADANI: Tekad Perpaduan, Penuhi Harapan
Lagu tema Hari Kebangsaan 2023
Tajuk Lagu : Tekad Perpaduan Penuhi Harapan
Penyanyi : Khai Bahar & Aina Abdul
baca juga
gambar logo Hari Kemerdekaan 2023
tema Hari Kemerdekaan 2023
lagu Hari Kemerdekaan 2023
senarai lagu merdeka dan patriotik
koleksi ucapan Hari Kemerdekaan 2023 terbaik
koleksi poster Hari Kemerdekaan 2023
koleksi pantun Hari Kemerdekaan 2023
koleksi sajak sempena Hari Kemerdekaan 2023
Selamat menyambut hari kemerdekaan yang ke-66 buat negaraku Malaysia tercinta, Tanah tumpahnya darahku. Kemerdekaan ini besar nilainya buat kita semua. Ayuh, Marilah kita kobarkan semangat cintakan negara dengan kibarkan Jalur Gemilang dan tanamkan semangat patriotisme dalam diri.


Himpunan Doa Hari Jumaat Dan Waktu Mustajab Berdoa

Salam Jumaat. Hari Jumaat merupakan hari yang istimewa diberi gelaran Sayyidul Ayyam penghulu segala hari lebih bermanfaat daripada hari lain dalam seminggu.
Kelebihan hari Jumaat dapat difahami melalui Hadis Rasulullah SAW yang bermaksud :
Sesungguhnya hari Jumaat adalah penghulu segala hari yang paling agung di sisi Allah, ia lebih besar di sisi Allah dari hari raya Aidiladha dan Aidilfitri. Padanya ada lima perkara, iaitu hari Allah menjadikan Adam, hari Allah menurunkan Adam ke bumi, padanya Allah mematikan Adam dan padanya juga ada satu saat apabila seseorang itu tidak memohon sesuatu melainkan Allah memberikannya selagi dia tidak memohon sesuatu yang haram dan padanya (hari Jumaat) berlakulah hari kiamat.—
Hadis Riwayat Ibnu Majah
Tibanya hari Jumaat, umat Islam akan berkumpul untuk menunaikan solat Jumaat secara berjemaah serta melakukan amalan-amalan sunat hari Jumaat.
baca juga
keistimewaan dan amalan sunat hari Jumaat
doa hari Jumaat quotes
sayyidul istighfar, penghulu istighfar
zikir dan doa hari Jumaat
Waktu doa mustajab hari Jumaat
Daripada Abu Hurairah RA, bahawa Nabi SAW bersabda yang membawa maksud :
فِي يَوْمِ الجُمُعَةِ سَاعَةٌ، لاَ يُوَافِقُهَا مُسْلِمٌ، وَهُوَ قَائِمٌ يُصَلِّي يَسْأَلُ اللَّهَ خَيْرًا إِلَّا أَعْطَاهُ
Pada hari Jumaat ini ada satu masa yang sekiranya ditepati oleh seorang muslim dalam keadaan dia bersolat meminta sesuatu daripada Allah SWT, pasti Allah SWT akan memperkenankan permintaanya itu.—
Hadis Riwayat Al-Bukhari, No. 6400
Dari Abu Hurairah RA, Rasulullah SAW bersabda yang membawa maksud :
Sebaik-baik hari yang terbit matahari ialah hari Jumaat. Pada hari tersebut diciptakan Nabi Adam AS, dia dimasukkan ke dalam syurga dan dia dikeluarkan daripadanya. Dan pada hari tersebut, terdapat satu waktu dimana jika seseorang Muslim berdiri mendirikan solat dan berdoa kepada Allah SWT akan sesuatu hajatnya. Nescaya Allah SWT akan memberi apa yang dihajatkannya tersebut.—
Hadis Riwayat Al-Bukhari no, 935

Daripada hadis tersebut, apa yang boleh difahami bahawa Allah SWT telah menetapkan satu tempoh waktu yang sangat istimewa pada hari Jumaat bagi setiap permintaan hamba Nya untuk dikabulkan. Mengikut pendapat yang dinyatakan oleh Imam al-Nawawi,
Waktu mustajab berdoa
Ketika khatib duduk di atas mimbar sehingga selesai solat. Pendapat ini disokong dengan sebuah hadis yang diriwayatkan oleh Abu Musa al-Asy’ari.
Selepas asar sehingga terbenamnya matahari.
Ketika solat didirikan sehingga ia selesai.
 Apabila imam keluar sehingga selesainya solat.
Himpunan Doa Hari Jumaat
Doa hari Jumaat 1
رَبَّنَا آتِنَا فِي الدُّنْيَا حَسَنَةً وَفِي الْآخِرَةِ حَسَنَةً وَقِنَا عَذَابَ النَّارِ
Rabbana atina fiddunya hasanah wa fil akhirat hasanah, waqina adzabannar
Wahai Tuhan kami, kurniakanlah kami kebaikan di dunia dan kebaikan di akhirat, dan lindungilah kami dari azab api neraka.

Doa hari Jumaat 2
 أَسْتَغْفِرُ اللهَ الَّذِي لَا إِلَهَ إِلَّا هُوَ الحَيُّ القَيُّومُ وَأَتُوبُ إِلَيْهِ
Astaghfirullahalladzi laa ilaaha illaa huwal hayyul qayyumu, wa atubu ilaihi.
Aku memohon ampun kepada Allah yang tiada Tuhan selain Dia Yang hidup kekal serta terus menerus mengurus (makhluk), dan aku bertobat kepada-Nya.

Doa hari Jumaat 3
اللهم عليك توكلت فارزقني واكفني، وبك لذت فنجني مما يؤذيني، أنت حسبي ونعم الوكيل، اللهم رضني بقضائك، وقنعني بعطائك، واجعلني من أوليائك
Allahumma ‘alaika tawakkaltu farzuqni wakfini, wa bika ludzfu fa najjini mimma yu’dzini anta hasbi wa ni’mal wakil. Allahumma raddhini bi qadhaika wa qanni; bi athaika waj’alni min awliya-ika
Ya Allah, aku berserah diri pada-Mu, berikan aku rezeki dan cukupkan aku. Selamatkan aku dari sesuatu yang menyakitiku. Engkau adalah satu-satunya pelindung terbaikku, dan cukupkanlah aku dengan anugerah-MU dan jadikanlah aku dari para wali-Mu.
Doa hari Jumaat 4
يا رب في يوم الجمعة وعدت عبادك بقبول دعواتهم، سأدعو لقلب قريب من قلبي: اللهم ارزقه ما يريد وارزق قلبه ما يريد واجعله لك كما تريد، اللهم قدر له ذلك قبل أن تأذن شمس الجمعة بالمغيب
Ya Rabbi fi yaumil jumat wa ‘adta ibadaka bi qabuli da’wahum, sa ad’u liqalbin qaribin min qalbi, Allahummarzuqhu ma yuridu warzuq qalbahu ma yuridu, waj’alhu laka kama turidu, Allahumma qaddirlalhu dzalik, qabla an tu’dzina syamsul jumat bil maghrib.
Ya Allah, pada hari Jumat ini, kau berjanji pada hamba-hamba-Mu untuk menerima doa mereka. Aku akan berdoa dari hati yang terdalam.

Ya Allah, berikanlah apa yang kuinginkan, dan berkatilah hatiku dengan apa yang kuinginkan. Dan jadikan diriku ini milik-Mu seperti yang dirimu inginkan, sebelum matahari hari Jumat tenggelam

Doa hari Jumaat 5
۞ اَللهُمَّ صَلِّ عَلَى سَيِّدِنَا مُحَمَّدٍ وَعَلَى آلِ سَيِّدِنَا مُحَمَّدٍ ۞
. بِسْمِ ٱللَّهِ ٱلرَّحْمَـنِ ٱلرَّحِيم
ٱلْحَمْدُ لِلَّهِ رَبِّ ٱلْعَـلَمِين۞ ٱلرَّحْمَـنِ ٱلرَّحِيم۞ مَـلِكِ يَوْمِ ٱلدِّين۞إِيَّاكَ نَعْبُدُ وَإِيَّاك نَسْتَعِينُ۞ ٱهْدِنَا ٱلصِّرَطَ ٱلْمُسْتَقِيمَ۞صِرَطَ ٱلَّذِينَ أَنْعَمْتَ عَلَيْهِمْ۞ غَيْرِ ٱلْمَغْضُوبِ عَلَيْهِمْ وَلاَ ٱلضَّاۤلِّينَ۞امين
بِسۡـــــــــمِ ٱللهِ ٱلرَّحۡـمَـٰنِ ٱلرَّحِـــــــيمِ
اَلْحَمْدُ ِللهِ رَبِّ الْعَالَمِيْنَ وَالْعَاقِبَةُ لِلْمُتَّقِيْنَ وَلاَ عُدْوَانَ إِلاَّ عَلَى الظَّالِمِيْنَ وَالصَّلاَةُ وَالسَّلاَمُ عَلَى أَشْرَفِ اْلأَنْبِيَاءِ وَالْمُرْسَلِيْنَ وَعَلَى ءَالِهِ وَصَحْبِهِ أَجْمَعِيْن
Alhamdulillah kami bersyukur kepada Mu Ya Allah atas setiap nikmat yang Engkau telah kurniakan. Kami bersyukur kepada Mu atas nikmat taufik dan hidayah-Mu. Kami bersyukur atas nikmat iman dan Islam.
Ya Allah rahmatilah kehidupan kami, berkatilah umur kami, sihatkanlah badan kami, terangkanlah hati kami, tetapkanlah iman kami, perbaikkanlah amal kami, luaskanlah rezeki kami, dekatkanlah kami kepada kebaikan dan jauhkanlah kami dari kejahatan, tunaikanlah hajat kami, baik dalam hajat agama, dunia atau akhirat.
Ya Allah ampunkanlah segala dosa kami, kerana kami terlalu banyak dosa kepada Mu Ya Allah.
Ampunkanlah dosa kedua-dua ibubapa kami, setiap titik susu ibu yang mengalir dlm diri kami Engkau gantikanlah dengan kebajikan untuknya yang boleh membawa ke syurga-Mu Ya Allah.
Ya Rahman Ya Rahim.
Pada setiap keringat yang mengalir pd tubuh ayah kami dlm mencari rezeki kpd keluarga kami Engkau gantikanlah dgn keampunan yang membawa ke syurga-Mu Ya Allah.
Sesungguhnya pengorbanan mereka tidak mampu kami membalasnya. Justeru itu kurniakanlah kpd kedua-dua ibubapa kami tempat yang istimewa di syurga-Mu Ya Allah.
Ya Allah kami juga memohon ampun utk pasangan hidup kami, zuriat kami, kaum kerabat kami, sahabat-sahabat kami, guru-guru, ketua-ketua kami sama ada yang masih hidup atau yang terlebih dahulu pergi meninggalkan kami ke alam barzah. Golongkanlah mereka dalam golongan orang-orang yang Engkau redhai Ya Allah.
Ya Allah apabila tiba pula giliran kami menuju barzah-Mu, maka Engkau ambillah kami dlm keadaan yang baik-baik dalam keampunan dan rahmat-Mu Ya Allah.
Ya Allah bantukanlah kami dalam menjalankan urusan agama kami, elokkanlah urusan dunia kami, yang padanya tempat kami mencari kehidupan. Elokkanlah urusan akhirat kami, yang padanya tempat kami akan kembali untuk selama-lamanya.
Ya Allah, jadikanlah kehidupan kami ini sebagai tambahan segala kebaikan kepada kami, dan jadikanlah kematian sebagai ketenangan kepada kami dari segala kejahatan, Sesungguhnya kami ingin kembali kepada-Mu dengan jiwa yang tenang.
Kurniakanlah kepada kami kejayaan di Dunia dan di Akhirat dengan Rahmat serta keredhaan Mu Ya Allah
اَللّٰهُمَّ اغْفِرْلِىْ ذُنُوْبِىْ وَلِوَالِدَىَّ وَارْحَمْهُمَا كَمَا رَبَّيَانِىْ صَغِيْرًا. وَلِجَمِيْعِ الْمُسْلِمِيْنَ وَالْمُسْلِمَاتِ وَالْمُؤْمِنِيْنَ وَالْمُؤْمِنَاتِ،اَلْاَحْيَآءِ مِنْهُمْ وَاْلاَمْوَاتِ، وَتَابِعْ بَيْنَنَا وَبَيْنَهُمْ بِالْخَيْرَاتِ، رَبِّ اغْفِرْ وَارْحَمْ وَاَنْتَ خَيْرُالرَّاحِمِيْنَ، وَلاَحَوْلَ وَلاَقُوَّةَ اِلاَّبِاللهِ الْعَلِيِّ الْعَظِيْمِ
رَبَّنَا ظَلَمْنَا أَنْفُسَنَا وَإِنْ لَّمْ تَغْفِرْلَنَا وَتَرْحَمْنَا لَنَكُوْنَنَّ مِنَالْخَاسِرِيْنَ رَبَّنَا ءَاتِنَا فِى الدُّنْيَا حَسَنَةً وَفِى اْلآخِرَةِ حَسَنَةً وَقِنَا عَذَابَ النَّارِ وَصَلَّى الله ُعَلَى سَيِّدِنَا مُحَمَّدٍ وَعَلَى ءَالِهِ وَصَحْبِهِ وَسَلَّمَ وَالْحَمْدُ ِللهِ رَبِّ الْعَالَمين
Jangan lupa untuk berdoa setiap hari dan bukan hanya di hari Jumaat sahaja. Doa itu merupakan sumber kekuatan kita sebagai umat Islam. Doa juga adalah senjata orang mukmin sebagai tanda ibadah dan pengabdian diri kepada Allah SWT bahawa hanya Allah SWT yang maha berkuasa memenuhi hajat hambaNya.
Sumber :
#39: Waktu Doa yang Mustajab Pada Hari Jumaat.
Maktabah Al Bakri
Doa di hari Jumaat.
Harakah Daily
taqwa


Saingan Liga dan Piala Malaysia berehat seketika bagi memberi laluan kepada FIFA Days bermula dari 4 September sehingga 12 September 2023.
Dalam tempoh ini, Skuad Harimau Malaya B-23 akan menyertai kem latihan pusat Skuad Harimau Muda mulai 30 Ogos untuk persiapan menghadapi Kelayakan Piala Asia B-23 2024 di Chonburi, Thailand bermula 6 hingga 12 September 2023 nanti. Mereka akan berlepas ke Thailand pada 4 September 2023.
Jadual Siaran Lansung Dan Keputusan Perlawanan Kelayakan Piala Asia B-23 2024 di Chonburi, Thailand
Bagi saingan pada Kelayakan Piala Asia B-23 2024, Malaysia berada dalam kumpulan H akan berdepan dengan pasukan Bangladesh pada 6 September 2023, hari Rabu. Kemudian bertemu dengan pasukan Filipina pada 9 September 2023, hari Sabtu  dan tuan rumah, Thailand pada 12 September 2023, hari Selasa.
Siaran lansung live streaming yang melibatkan pasukan Malaysia akan disiarkan menerusi saluran
Sukan RTM
.
sumber :
FAM
Rabu, 6 September 2023
Malaysia vs Bangladesh
Masa : 4:30 petang (TH), 5:30 petang (MY)
FT :
 Malaysia (2)
 vs (0) Bangladesh
Thailand vs Filipina
8:30 malam (TH), 9:30 malam (MY)
FT :
 Thailand (5)
 vs (0) Filipina
Sabtu, 9 September 2023
Filipina vs Malaysia
4:30 petang (TH), 5:30 petang (MY)
Bangladesh vs Thailand
8:30 malam (TH), 9:30 malam (MY)
Selasa, 12 September 2023
Bangladesh vs Filipina
4:30 petang (TH), 5:30 petang (MY)
Thailand vs Malaysia
8:30 malam (TH), 9:30 malam (MY)
Kesemua perlawanan ini akan berlangsung di Stadium Chonburi, Thailand. Keputusan perlawanan secara langsung/ live score akan dikemaskini sehingga tamat masa penuh perlawanan.
Kedudukan Kumpulan H
Berikut merupakan kedudukan setiap pasukan dalam Kumpulan H. Hanya juara kumpulan akan layak ke saingan Piala Asia B23 2024.
Kumpulan H
P
Menang
Seri
Kalah
GD
Mata
Thailand
1
1
0
0
+5
3
Malaysia
1
1
0
0
+2
3
Bangladesh
1
0
0
1
-2
0
Filipina
1
0
0
1
-5
0
Senarai 25 pemain Perlawanan Kelayakan Piala Asia B-23 2024
Persatuan Bola Sepak Malaysia (FAM) telah mengumumkan senarai 25 pemain yang dikendalikan oleh ketua jurulatih B-23 kebangsaan, E. Elavarasan bagi menyertai kem latihan pusat skuad Harimau Malaya B-23 dalam saingan Perlawanan Kelayakan Piala Asia B-23 2024 di Chonburi, Thailand.
sumber :
FAM
Sikh Izhan
Azim Al amin
Mukhairi Ajmal
Rahadiazli
Harith Haiqal
Ubaidullah
Zikri Khalili
Azam Azmi
Ruventhiran
Safwan Mazlan
Syahir Bashah
T. Saravanan
Aliff Izwan
Haqimi Azim
Najmuddin Akmal
M.Rakesh
Fergus Tierney
Saiful Jamaluddin
Umar Hakeem
Alif Ikmalrizal
Aiman Afif
Luuqman Hakim
Azrin Afiq
Nooa Laine
Hariz Mansor
Daripada 25 pemain tersebut, hanya 23 pemain akan berada dalam senarai akhir. Berdasarkan senarai tersebut, E. Elavarasan masih mengekalkan 14 orang pemain daripada
23 pemain skuad Kejuaraan B-23 AFF 2023 di Rayong, Thailand
 yang baru sahaja berakhir.
Antaranya termasuk lah beberapa pemain muka baru iaitu Hariz Mansor, M. Rakesh, Saiful Jamaluddin dan Alif Ikmalrizal Anuar, penjaring terbanyak kejohanan.
Sementara baki 11 pemain lain yang dipanggil kali ini terdiri daripada 9 pemain dari skuad Sukan SEA 2023 yang tidak berada dalam senarai ke Kejuaraan B-23 AFF 2023.
Mereka adalah Mukhairi Ajmal Mahadi, Harith Haiqal Adam Afkar, Ahmad Zikri Khalili, Azam Azmi Murad, Safwan Mazlan, T. Saravanan, Haqimi Azim Rosli, Azrin Afiq Rusmini dan Sikh Izhan Nazrel Sikh Azman serta dua pemain berpangkalan di luar negara iaitu Luqman Hakim Shamsudin dan Nooa Laine.
Seterusnya, 16 pasukan yang terdiri daripada 11 pasukan juara kumpulan dalam saingan kelayakan (Kumpulan A hingga K) bersama-sama empat pasukan tempat kedua kumpulan terbaik dan tuan rumah, Qatar akan layak beraksi di Piala Asia B-23 2024 yang akan berlangsung di Qatar, tahun depan 2024.
Harapan penyokong Malaysia, sudah tentulah berharap pasukan Harimau Muda dapat mencipta kemenangan bagi menebus kekalahan yang lalu dan seterusnya layak ke peringkat Piala Asia B-23 2024.
Kejohanan kelayakan ini juga turut menawarkan tiket automatik ke Sukan Olimpik Paris 2024 menerusi empat pasukan terbaik di Piala Asia B-23.
Kali terakhir skuad bola sepak Malaysia layak ke Sukan Olimpik adalah semasa edisi 1980 Moscow. Akan tetapi Kerajaan Malaysia ketika itu memboikot daripada menyertai temasya sukan terbesar dunia itu kerana membantah serangan ke atas bumi Afghanistan.
—
Utusan


Telefilem Jodoh Wassap

Tonton Telefilem Jodoh Wassap bersiaran pada hari Jumaat, 25 Ogos 2023 jam 8:30 malam di slot skrin di 9 TV9. Telefilem Jodoh Wassap lakonan Kazar Saisi, Ardell Aryana, Elly Mazlein, Didie Alias, Nadzmi Adhwa dan ramai lagi.
Jodoh Wassap diterbitkan oleh syarikat produksi Ansar Creative Media Sdn. Bhd merupakan hasil karya skrip olahan dari Sazira Abdul Aziz, Sazirah Abdul Aziz dan Khalid Nadzri dengan sentuhan sutradara Khalid Nadzri.
PELAKON, WATAK DAN SINOPSIS JODOH WASSAP
Jodoh Wassap dibintangi oleh Kazar Saisi, Ardell Aryana, Elly Mazlein, Didie Alias, Nadzmi Adhwa, Badrul Muhayat, Farra Queen dan ramai lagi.
Kazar Saisi sebagai Pak Ali
Didie Alias sebagai Echah
Ardell Aryana sebagai Angah
Nadzmi Adhwa sebagai Along
Elly Mazlein sebagai Martina
Badrul Muhayat sebagai Amram
Farra Queen/Farra Jay sebagai Kak Melah
Iman Hakim sebagai Along kecil
Shasha Edora sebagai Angah kecil
Kisahnya kematian isteri Pak Ali, Bonda Mar, membuatkan keluarga mereka terlalu sedih. Anak sulungnya, Along menghadiahkan smartphone baru kepada ayahnya untuk mengisi masa lapang. Namun sejak memiliki smartphone, Pak Ali banyak sertai group whatsapp rakan-rakan sekolah lama. Melalui group whatsapp Pak Ali telah berkenalan dengan Martina, gadis kacukan.


Telefilem Kapcai Ayah (TV9)

Telefilem Kapcai Ayah, sebuah telefilem ulang siaran sempena sambutan Hari Kebangsaan bersiaran pada 28 Ogos 2023, hari Isnin jam 8:30 malam di Slot Skrin di 9 TV9 atau online di Tonton.
TELEFILEM KAPCAI AYAH
Kapcai Ayah merupakan telefilem terbitan syarikat produksi Raden Pictures Sdn. Bhd. yang diarahkan oleh pengarah Heykal Hanifah daripada hasil nukilan skrip oleh Marziah Manaf.
PELAKON, WATAK DAN SINOPSIS KAPCAI AYAH
Pelakon Kapcai Ayah dibintangi oleh Hasnul Rahmat, Saharul Ridzwan, Marissa Yasmin, Hanna Aqeela, Harris Alif, Rahhim Omar, Lydiawati dan ramai lagi.
Saharul Ridzwan sebagai Aliff
Hasnul Rahmat sebagai Jamil
Marissa Yasmin sebagai Imah
Hanna Aqeela sebagai Ika
Harris Alif sebagai Aliff 17 tahun
Rahhim Omar sebagai Daud
Lydiawati sebagai Mariam
Kapcai Ayah mengisahkan tentang Aliff yang berasa sangat bangga dapat membonceng motosikal bersama ayahnya ketika dia masih kecil. Namun, perasaan itu mula hilang walaupun motosikal itu masih menjadi pengangkutan tetap ayahnya.
Jamil sangat sayangkan motosikalnya walaupun luarannya sudah buruk. Baginya, dia akan menggunakan khidmat motornya itu selagi boleh. Aliff yang semakin dewasa mula lupa akan jasa motosikal itu kepadanya. Dia juga berasa malu sekiranya Jamil menunggang motosikal tersebut.
Akhirnya, Aliff sedar bahawa motosikal tersebut yang menjadi penyelamat hidup ketika dia berada di saat genting.
LAGU TEMA KAPCAI AYAH
Tajuk lagu : Kaulah dia
Penyanyi : Caliph Buskers


Siaran Lansung Live Kedah vs JDT Liga Super (LS21) 26 Ogos 2023

Perlawanan Kedah FC vs Johor Darul Ta'zim, JDT merupakan perlawanan tumpuan dalam aksi saingan Liga Super 2023 minggu kedua puluh satu (LS21). JDT akan bertandang ke Kedah Darul Aman bagi meraih 3 mata penting dalam saingan Liga Super.
Kedah vs JDT
Perlawanan antara pasukan Kedah FC menentang pasukan Kelab Bolasepak Johor Darul Ta'zim, JDT dijadualkan berlansung pada 26 Ogos 2023, hari Sabtu jam 9:00 malam bertempat di Stadium Darul Aman, Kedah.
Ini merupakan perlawanan tumpuan yang sengit antara pendahulu liga, JDT bertemu pasukan Kedah yang berada di tempat ketiga liga. Dalam 5 perlawanan terakhir, prestasi Skuad Sang Kenari terus cemerlang mencipta kemenangan demi kemenangan.
Manakala Skuad Harimau Selatan, JDT terus unggul di persada liga di tangga teratas dengan beza 17 mata dengan pasukan Kedah FC.
Pada pertemuan pertama
JDT vs Kedah LS8
, pasukan Kedah dibelasah teruk dengan bolos 6 gol hasil ledakan Fernando Forestieri, Feroz Baharudin, Óscar Arribas, Bérgson, Arif Aiman Hanapi dan Leandro Velázquez tanpa balasan gol.
Pasukan JDT sudah terus akan terus memburu kemenangan bagi mengekalkan rekod tanpa kalah sepanjang liga berlansung.
Dengan kemenangan perlawanan berturut-turut akan menjadikan suntikan semangat buat pasukan Kedah dan bersedia menentang pendahulu liga, JDT.
Kedah vs JDT (LS21)
Waktu siaran : Sabtu, 26 Ogos 2023, jam 9:00 malam
Tempat : Stadium Darul Aman, Kedah
Siaran TV/ Platform penstriman : Astro Arena Bola (CH803), Astro GO dan Sooka
Info Tiket perlawanan Kedah FC vs Johor Darul Ta'zim, JDT
Tiket untuk perlawanan Liga Super antara pasukan Kedah FC dan Johor Darul Ta'zim, JDT yang berlansung pada hari Sabtu, 26 Ogos 2023, jam 9:00 malam di Stadium Darul Aman, boleh mendapatkan tiket melalui laman web rasmi tickethotline.com.my.
Harga Tiket
Teres (Terbuka) : RM 15
Pavilion (Berbumbung) : RM25
Grandstand (Astaka) : RM35
Harga Tiket kanak-kanak (12 tahun dan ke bawah)
Zon Teres & Pavilion (Kaunter B & Kaunter F) : RM10
Zon Grandstand (Terhad 200 tiket sahaja) (Kaunter F Sahaja) : RM20
*Semua kanak-kanak akan dikenakan tiket
Siaran Langsung Live Streaming Kedah FC vs JDT Liga Super 26 Ogos 2023 LS21
Penonton di rumah boleh menyaksikan Siaran Lansung antara Kedah vs JDT dari Stadium Darul Aman, Kedah menerusi saluran 803 Astro Arena Bola dan Astro GO.
Tonton secara online menerusi platform Sooka seawal jam 8:30 malam bermula dengan siaran pra rancangan dengan langganan pas perlawanan berharga RM7.90.
Keputusan masa penuh perlawanan Kedah vs JDT Liga Super 2023 (LS21)
Keputusan perlawanan antara Kedah vs JDT dalam saingan LS21 secara langsung/ live score akan dikemaskini sehingga tamat masa penuh perlawanan
FT :
KEDAH FC/ KDA (3)
 - (3) JOHOR DARUL TA'ZIM FC/ JDT

Ifedayo Omosuyi 36'
 Manuel Ott 50'
 Corbin-Ong 52'
 Heberty Fernandes 56'
 Arif Aiman 74'

Amirbek Juraboev 90' +2


Kek Coklat Moist Crush Cake Sedap Betul

Selain membeli
tauhu bergedil
, encik suami membeli juga kek coklat moist crush cake di tempat yang sama membeli
kuih kaswi gedik viral
 tu. Kat sini banyak betul kuih muih, pemanis mulut dan makanan sedap-sedap. Kalau tak beli lebih dari satu memang tak sah!
Pertama kali rasa kek coklat moist dari Crush Cake. Di bekaskan delam bekas bentuk lonjong dan keknya agak tebal juga. Separuh lebih sikit dari dalam kedalaman bekas dengan harga RM10.
Dari pandangan atas, menggoda betul ye topping coklat dia. Siapa penggemar coklat memang rasa tak sabar nak menyedok makan. Cuma saya tak pasti atas dia tu ditaburkan apa. Nak kata chocolate rice, macam bukan.
Kalau dah namanya kek coklat moist yang sedap, memang cepatlah habis. Makan berkongsi berdua pula tu. Lagilah cepat habis. Tak sempat nak simpan masuk kulkas pun.
Tak silap saya bawah dia macam ada biskut marie. Rasa macam cheesekut lah pula. Mungkin gabungan cheesekut dan ke coklat kot agaknya.


Siaran Lansung Live Kelantan United vs Sri Pahang Liga Super (LS21) 27 Ogos 2023

Aksi perlawanan LS21 seterusnya membabitkan pasukan Kelantan United FC bertemu pasukan Sri Pahang FC dalam merebut 3 mata penting dalam saingan Liga Super 2023.
Kelantan United vs Sri Pahang
Perlawanan Kelantan United vs Sri Pahang dijadualkan akan berlansung pada hari Ahad, 27 Ogos 2023 di Stadium Sultan Muhammad Ke-IV. Sepak mula pada jam 9:00 malam.
Pertemuan pertama pada
LS8 Sri Pahang vs Kelantan United
, pasukan Sri Pahang berjaya merebut 3 mata berharga dengan jaringan tunggal oleh Stefano Brundo pada minit-minit akhir perlawanan 90+4' tanpa balasan gol dari Kelantan United.
Pertemuan pada kali ini sudah tentulah masing masing membawa misi untuk meraih 3 mata bagi menambah 3 mata sekaligus memperbaiki kedudukan dalam carta liga.
Saksikan perlawanan antara Skuad Kijang Hijau menentang Skuad Tok Gajah di Stadium Sultan Muhammad Ke-IV pada hari Ahad, 27 Ogos 2023,jam 9:00 malam samada di stadium ataupun menonton siaran lansung di TV Okey, Sukan RTM dan Sooka.
Kelantan United vs Sri Pahang FC (LS21)
Waktu siaran : Ahad, 27 Ogos 2023, jam 9:00 malam
Tempat : Stadium Sultan Muhammad Ke-IV
Siaran TV/ Platform penstriman : TV Okey, Sukan RTM dan Sooka
Info Tiket perlawanan Kelantan United vs Sri Pahang
Dapatkan tiket perlawanan antara pasukan Kelantan United FC vs Sri Pahang FC Liga Super 2023 (LS21) pada hari Ahad, 27 Ogos 2023 yang berlangsung di Stadium Sultan Muhammad Ke-IV secara dalam talian (online) menerusi laman rasmi ticket.tickethotline.com.my.
Siaran Langsung dan Live Streaming Kelantan United vs Sri Pahang Liga Super 27 Ogos 2023 LS21
Penonton di rumah boleh menyaksikan Siaran Lansung Liga Super 2023 Kelantan United vs Sri Pahang FC dari Stadium Sultan Muhammad Ke-IV secara percuma menerusi saluran TV Okey dan Sukan RTM.
Tonton secara online menerusi platform Sooka seawal jam 8:30 malam bermula dengan siaran pra rancangan dengan langganan pas perlawanan berharga RM7.90.
Keputusan masa penuh perlawanan KELANTAN UNITED FC vs SRI PAHANG FC Liga Super 2023 (LS21)
Keputusan perlawanan antara Kelantan United vs Sri Pahang dalam saingan LS21 secara langsung/ live score akan dikemaskini sehingga tamat masa penuh perlawanan
FT : KELANTAN UNITED FC / KLU (1) -
(5) SRI PAHANG FC/ SRP
 Azrif Nasrulhaq 10'
 Sergio Aguero 23', 27'
 Kpah Sherman 66
 Royizzat Daud 77'
 David Rowley 90+2'


Siaran Lansung Live Streaming Kelantan vs Selangor Liga Super (LS21) 25 Ogos 2023

Aksi saingan Liga Super telah memasuki minggu kedua puluh satu (LS21). Hanya tinggal 5 perlawanan sahaja untuk menamatkan saingan Liga Super 2023. Perlawanan minggu ke-21 akan berlansung pada 25, 26 dan 27 Ogos 2023. Hari pertama akan melibatkan hanya satu perlawanan iaitu pertemuan antara pasukan Kelantan FC dengan Selangor FC.
KELANTAN vs SELANGOR
Perlawanan antara Kelantan FC dengan Selangor FC dijadualkan akan berlansung pada hari Jumaat, 25 Ogos 2023. Sepak mula pada jam 9:00 malam bertempat di Stadium Sultan Muhammad Ke-IV, Kota Bharu Kelantan.
Pertemuan ini merupakan pertemuan kali kedua, kali pertama kedua-dua pasukan bertemu dalam saingan Liga Super 2023 minggu ke 8
(LS8) Selangor vs Kelantan
, dimana Selangor menjadi pasukan tuan rumah. Perlawanan tersebut berakhir dengan keputusan Selangor berjaya mencetak 3 gol tanpa balasan.
Berdasarkan rekod terkini, pasukan Kelantan berada di tempat kedua terbawah dengan 8 mata. Manakala pasukan Selangor berada di kedudukan terbaik teratas, nombor dua di belakang pasukan Kelab bolasepak JDT, Juara bertahan liga.
Bermain di tempat halaman sendiri satu kelebihan buat pasukan tuan rumah, skuad The Red Warriors (TRW) untuk meraih 3 mata berharga.
Baru-baru ini, Skuad Kijang Merah telah menerima empat pemain import baharu iaitu Aliakbar Ahmadi, Dennis Buschening, Alie Sesay dan Ahmed Magdy bagi membantu menguatkan lagi pasukan The Red Warriors (TRW) untuk bersaing dalam baki saingan liga pada musim ini.
Dengan kehadiran penjaga gol import baharu yang memiliki pengalaman yang agak luas di pentas bola sepak antarabangsa pastinya akan mengukuhkan lagi jentera pasukan Kelantan FC menentang pasukan Selangor FC.
Pasukan pelawat, Skuad Gergasi Merah sudah pasti mahu meneruskan momentum kemenangan bagi menjaga kedudukan di tempat kedua yang hanya beza 3 mata dengan pasukan Kedah di tempat ketiga liga.
Kelantan vs Selangor (LS21)
Waktu siaran : Selasa, 22 Ogos 2023, jam 9:00 malam
Tempat : Stadium Sultan Muhammad Ke-IV, Kota Bharu
Siaran TV/ Platform penstriman : Astro Arena Bola (CH803), Astro GO dan Sooka
Info Tiket perlawanan Kelantan FC vs Selangor FC
Jualan tiket secara fizikal dan juga atas talian dibuka mulai 21 Ogos 2023 sehingga pada hari perlawanan 25 Ogos 2023. Tiket secara fizikal dan atas talian bermula jam 11:00 pagi sehingga 6:00 petang di Kaunter TRW Shop dan cawangan Hotel Zamburger yang beroperasi 24 jam atau boleh membuat pembelian secara atas talian menerusi tickethotline.com.my
Siaran Langsung dan Live Streaming Kelantan FC vs Selangor FC Liga Super 25 Ogos 2023 LS21
Penonton di rumah boleh menyaksikan Siaran Lansung antara Kelantan vs Selangor dari Stadium Sultan Muhammad Ke-IV menerusi saluran 803 Astro Arena Bola dan Astro GO.
Tonton secara online menerusi platform Sooka seawal jam 8:30 malam bermula dengan siaran pra rancangan dengan langganan pas perlawanan berharga RM7.90.
Keputusan masa penuh perlawanan Kelantan vs Selangor Liga Super 2023 (LS21)
Keputusan perlawanan antara Kelantan vs Selangor dalam saingan LS21 secara langsung/ live score akan dikemaskini sehingga tamat masa penuh perlawanan
FT : KELANTAN FC/ KEL (2) -
(11) SELANGOR/ SEL
 Natanael Siringoringo (P) 5'
 Fazrul Amir 13'

Yohandry Orozco 28'
 Sharul Nazeem 32'
 Ayron del velle 40' 44'62'88'
 Boakye-Yiadom 48’ 78’ 86’
 Faisal halim 50' 53'


KItar Semula Botol Kaca Skincare

Kami biasa mengasingkan sampah kitar semula seperti kaca, plastik, kertas dan sebagainya untuk dibuang pada setiap hari Selasa. Hari Selasa je pihak majlis perbandaran akan kutip sampah kitar semula.
Letak je depan rumah nanti mereka akan ambil. Biasanya sebelum pukul 9 pagi macam tu mereka dah datang kutip. Jadi tak perlulah pergi buang di tempat kitar semula. Tapi kalau nak dapat duit boleh jual barangan kitar semula di tempat pembelian kitar semula. Sekarang pun minyak terpakai pun boleh dijual.
Kami masih mengamalkan pengasingan barang kitar semula sejak diperkenalkan beberapa tahun lepas. Tak silap tahun 2019 kot. Ke sebelum tu. Tak pastilah pula.
Setelah saya semak dalam laporan tahunan Majlis Perbandaran Seremban (MPS), jadual dia berbeza pula.
2 kali seminggu (sampah domestik)
1 kali seminggu (sampah pukal)
Sampah domestik
 : bahan-bahan buangan yang dibuang dari kawasan perumahan seperti sisa makanan, plastik, kertas dan bahan logam terpakai.
Sampah pukal
 : barang-barang rumah, komersil dan industri yang tidak digunakan lagi atau yang telah rosak seperti perabot, barangan elektrik dan berbagai
Tapi setakat ni nampak macam hari Selasa je kutip barang kitar semula ni. Kalau ada satu lagi hari lain, tak tahu lah. Sampah harian tu rasanya setiap Isnin dan Khamis setahu saya lah. Biasa akan dengan lori sampah datang hari Isnin dan Khamis.
Panjang pula mukadimah tentang sampah. Semasa mengasingkan sampah tu kalau ada barang berkaca yang dikumpul, mana-mana bekas atau botol kaca yang menarik saya akan ambil untuk dijadikan bekas simpan barang atau dijadikan tempat untuk propagate tanaman.
Biasanya kalau bekas kaca makanan macam sos spaghetti ke, mayonaise ke mesti akan simpan kan? Bekas tu kadang boleh buat letak rempah ratus. Tapi kalau dah banyak bekas, buang jugalah. Mana yang rasa berguna atau nak guna je baru simpan.
Contohnya macam botol kaca skincare yang menarik macam ni bolehlah dibuat tempat letak pokok yang boleh hidup dalam air, contohnya pokok
pothos
 ni. Pothos mudah hidup dalam air tanpa perlu jagaan rapi. Tak perlu beria jaga, janji ada cahaya matahari dan air mengcukupi. Pastikan tak ada nyamuk membiak.
Saya guna botol kaca skincare
Tatagaltier
. Nampak menarik dengan kemas warna gold ni. Lepas tu bolehlah dijadikan hiasan kat meja. Ada juga tumbuhan hijau yang sedap mata memandang.
Botol ni nampak aesthetic sikit kalau plain je. Tapi itulah, ada tulisan pula yang tak boleh dihilangkan. Selain kita gunapakai, ada juga tempat-tempat yang mengambil bekas skincare untuk dikitar semula menjadi sesuatu yang kreatif, contohnya dijadikan sebagai cenderahati, perhiasan dan sebagainya.


Koleksi Kedua Adidas Stan Smith Vegan Shoes

Kita ni pantang nampak warna pink, mesti nak membeli. Tapi benda-benda yang relevan dengan warna pink lah. Tak semua benda nak di pink kan. Itu dah terlampau obses sangat. Pink yang minimal okaylah. Sebenarnya macam dah lama juga berhajat nak beli koleksi baru Adidas Stan Smith.
Suka dengan design casual sneaker Adidas Stand Smith jenis tapak flat dan warna putih. Setiap design stan smith ada keunikan tersendiri bukan hanya berbeza warna. Koleksi pertama stan smith saya
warna off white purple tint/ lilac gold
 beli di physical store Adidas.
Untuk koleksi kedua ni saya beli online di website je sebabnya kalau di physical store tak banyak pilihan yang ada. Ye, butik besar pun kadang tak banyak pilihan kasut yang ada. Jenuh pergi sana sini. Tetaplah tak ada yang berkenan di hati. Dalam online jugalah yang banyak.
Kebetulan ada sale, seperti pucuk dicita ulam mendatang. Terus lah kita beli tanpa banyak soal. Bukan selalu ada sale yang banyak juga diskaunnya. Kalau normal price tu berkira-kira jugalah nak membelinya.
Saya order 27 Julai, 29 Julai dah selamat sampai. Cepat betul ye buat kerja. Ini yang rasa macam nak shopping online je lain kali.
Adidas Stan Smith Vegan shoes are inspired by vegan strawberry ice cream
Rosy hues across the synthetic upper and TPU heel piece
Embroidered sprinkles on the waffle-weave tongue
Warna dia Almost Pink  Off White macam tu. Sedap mata memandang dengan warna merah jambu lembut. Dibungkus elok, kotak kasut ni diletakkan dalam kotak yang besar untuk elakkan kotak kasut biru ni tak rosak.
Packaging dia memang tiptop dengan security tamper evident tape. Tanpa logo jenama diluar kotak, in case untuk mengelakkan risiko kecurian.
Hati berbunga-bunga unboxing kotak kegembiraan yang datang. Tambah lagi seronok kasut idaman yang cantik manis ni selamat dimiliki dengan sempurna.
Nampak tak kelihatan warna yang hampir merah jambu lembut ni. Menariknya pada bahagian lidah (tongue) dia ada sulaman macam chocolate rice berwarna warni menceriakan lagi Adidas Stan Smith Vegan Shoes ni.
Pada bahagian belakang pula ada macam dust dalam heel collar belakang kasut warna pink tu. Versi Vegan Shoes ni kedua-dua belakang design sama. Koleksi sebelum ni versi lilac dengan sulaman gold 'stan; sebelah kiri dan 'smith' sebelah kanan.
Kebiasannya tongue dan heel collar belakang lah yang membezakan antara setiap Adidas Stan Smith.
bahagian dalam kasut
Untuk maklumat lanjut dan pembelian boleh rujuk website adidas.com.my. Geram pula koleksi Stan Smith yang lain. Yang lux macam menarik. Tapi bonega macam tinggi sangat tapaknya pun.
Masa saya beli yang ni pun tinggal 6 stok macam tu. Lepas membeli beberapa hari, tengok tengok dah sold out. Mujur beli awal tak kalut.
Saya suka jenama adidas, design yang lebih mengikut citarasa saya. Harga seiring kualiti. Yang lama dah 2 tahun masih elok lagi pakai sampai sekarang. Kasut
running since 2015
 pun masih berjasa sehingga sekarang. Cuma sekali je lah dia masuk wad kena jahit, itupun sebab merajuk lama tak pakai.


Menjelang sambutan Hari Kemerdekaan/ Kebangsaan Malaysia ke-66 tahun 2023 ini, setiap rakyat Malaysia pasti tidak mahu melepaskan peluang  untuk mendedikasikan ucapan Selamat menyambut Hari Merdeka sebagai caption di halaman media sosial facebook, Twitter, Instagram, Threads, TikTok dan juga WhatsApp mahupun kad ucapan.
Bukan hanya sekadar memberikan ucapan, peluang ini juga kita boleh ambil untuk menghayati erti sebenar kemerdekaan serta menanamkan semangat patriotik cintakan tanah air.
baca juga
gambar logo Hari Kemerdekaan 2023
tema Hari Kemerdekaan 2023
lagu Hari Kemerdekaan 2023
senarai lagu merdeka dan patriotik
koleksi ucapan Hari Kemerdekaan 2023
koleksi poster Hari Kemerdekaan 2023
koleksi sajak sempena Hari Kemerdekaan 2023
koleksi pantun Hari Malaysia 2023 terbaik
Bersempena dengan sambutan Hari Kemerdekaan Malaysia 2023, berikut koleksi pantun dengan elemen Malaysia, Merdeka,31 Ogos, Jalur Gemilang, Bendera Malaysia, bunga raya, Merdeka ke-66 2023 dan Malaysia MADANI.
Koleksi Pantun 4 Kerat Hari Merdeka 2023 Yang Menarik
Pantun 1
Bunga Raya
 bunga kebangsaan,
Warna merah indah menawan,
31 Ogos
 Hari kemerdekaan,
Malaysia
 bebas dari penjajahan.
Pantun 2
31 Ogos
 tarikh keramat,
Bersama kita menyambut
Merdeka
,
Bersatu berazam penuh semangat,
Mari pertahankan Kemerdekaan kita.
Pantun 3
Bulan Kemerdekaan disambut penuh semangat,
Sambil mengharap
Malaysia
 terus berjaya,
31 Ogos
 tarikh keramat,
Bersama kita menyambut
Merdeka
.
Pantun 4
Jalur gemilang
Bendera
Malaysia
,
Megah berkibar setiap hari,
Selalulah kita berdoa padaNya,
Supaya
Malaysia
terus aman harmoni.
Pantun 5
Nama
Malaysia
 sangat terbilang,
Melahirkan ramai tokoh dan wira,
Ayuh kibarkan
Jalur gemilang
,
Tanda cinta pada negara.
Pantun 6
Setiap tahun kita menyambut
Merdeka
,
Jalur gemilang
 berkibar megah,
Sejarah
Malaysia
 jangan pula dilupa,
Beratus tahun kita dijajah.
Pantun 7
Meredah hujan untuk kembara,
Rehat sebentar menjamu juadah,
Hargai
Merdeka
 yang kita rasa,
Hilang ia sesal tak sudah.
Pantun 8
Manis senyuman, melanjut usia,
Bahagia dicita, terpancar di muka,
Kita semua rakyat
Malaysia
,
Bersama kita, sambut
Merdeka
.
Pantun 9
Memang terbilang sebuah hikayat,
Kisah dahulu ramai yang suka,
Jalur gemilang
 semangat rakyat,
Dikibar selalu tanda
Merdeka
.
Pantun 10
Bunga raya
 di dalam dulang,
Daunnya pula di makan ulat,
Rakyat dibela pemimpin dijulang,
Malaysia
Merdeka
 kekal berdaulat.
Pantun 11
Sungguh indah negeri Melaka,
Tempat lahir ramai pahlawan,
66 tahun
 kita
Merdeka
,
Hidup aman tiada keperitan.
Pantun 12
Dari Kelantan ke negeri Melaka,
Singgah berehat di pekan Kuantan,
Sudah
66 tahun

Malaysia

Merdeka
,
Hidup aman tiada keperitan.
Pantun 13
Burung bangau di sawah padi,
Luka berdarah diikat tali,
Jika patriotisme kurang disemadi,
Mungkin sejarah lampau berulang kembali.
Pantun 14
Sungguh indah Gunung Tahan,
Khazanah indah kurniaan tuhan,
Salam Kemerdekaan saya ucapkan,
Malaysia
 maju bergerak ke hadapan.
Pantun 15
Terbang tinggi si burung merpati,
Hinggap sebentar di atas dahan,
Sudah
66 tahun
Kemerdekaan dirai,
Negara sejahtera penuh kenangan.
Pantun 16
Pelbagai bangsa pelbagai budaya,
Perpaduan rakyat teras utama,
Rakyat bersatu negara berjaya,
Malaysia

MADANI
 aman sejahtera.
Pantun 17
Bersyukur kita menjadi rakyat
Malaysia
,
Bumi bertuah indah permai,
66 tahun
 kita
Merdeka
,
Rakyat hidup aman damai.
Pantun 18
Tanah ini Tanah MELAYU,
Pedagang datang ingin berniaga,
Serahkan budi bukan TANAHmu,
Pertahankan NEGARA, pertahankan BANGSA.
Pantun 19
Jalur gemilang
 bendera negara,
Tanda
Malaysia
 negara
Merdeka
,
Sambutan Kemerdekaan besar ertinya,
Jangan dinodai dengan dosa dan noda.
Pantun 20
Jalur gemilang
berkibar megah,
Lagu Negaraku berkumandang indah,
Apakah erti Kemerdekaan dari penjajah,
Tapi budaya dan pemikiran masih dijajah.
sumber :
theinspirasi
,
infosentral


Koleksi Poster Hari Merdeka 2023 Ke-66 Malaysia MADANI Yang Menarik

Sambutan Hari Kemerdekaan/ Kebangsaan Malaysia ke-66 tahun 2023 akan disambut pada 31 Ogos tidak lama lagi. Sempena Hari Kemerdekaan yang bakal tiba, rakyat Malaysia sudah pasti akan memberikan ucapan Selamat Hari Merdeka 2023 untuk dijadikan caption di halaman media sosial masing-masing.
Tidak lengkap caption tanpa poster Hari Merdeka 2023 ke-66 Malaysia MADANI Yang Menarik. Saya kongsikan beberapa design poster Hari Merdeka 2023 bertemakan Malaysia MADANI.
baca juga
gambar logo Hari Kemerdekaan 2023
tema Hari Kemerdekaan 2023
lagu Hari Kemerdekaan 2023
senarai lagu merdeka dan patriotik
koleksi ucapan Hari Kemerdekaan 2023
koleksi pantun Hari Kemerdekaan 2023
koleksi sajak sempena Hari Kemerdekaan 2023
koleksi poster Hari Malaysia 2023 yang simple dan menarik
Semoga Hari Kebangsaan 2023 yang disambut pada tahun ini dapat memberikan manfaat kebaikan lebih baik buat kita semua rakyat Malaysia terutamanya dalam aspek memelihara perpaduan di kalangan rakyat Malaysia yang pelbagai kaum agar dapat hidup harmoni bersama seiring dengan tema Hari Kebangsaan 2023, "
Malaysia MADANI : Tekad Perpaduan Penuhi Harapan
".


Koleksi Sajak Kemerdekaan Malaysia Terbaik Oleh Sasterawan Negara

Menjelang sambutan Hari Kebangsaan/ Kemerdekaan negara kita Malaysia pada 31 Ogos 2023 nanti, bersamalah kita menyemarakkan bulan Kemerdekaan tanda cintakan tanah air kita, Tanah Tumpahnya Darahku seperti yang kita ungkapkan dalam lagu Negaraku.
Koleksi Sajak Kemerdekaan Malaysia Terbaik Oleh Sasterawan
Semarakkan dan hayati Hari kemenangan buat negara Malaysia yang juga merupakan hari yang bersejarah dengan sajak Kemerdekaan Terbaik yang dihasilkan oleh tokoh-tokoh sasterawan negara yang mempunyai maksud yang tersurat dan tersirat.
Sajak yang sesuai dideklamasikan sempena Hari Merdeka supaya dapat  menjadi inspirasi buat semua rakyat Malaysia. Antaranya sajak karya A. Samad Said, Usman Awang (Tongkat Warrant), A. Aziz Deraman, Zurinah Hassan, Siti Zainon Ismail dan ramai lagi.
baca juga
gambar logo Hari Kemerdekaan 2023
tema Hari Kemerdekaan 2023
lagu Hari Kemerdekaan 2023
senarai lagu merdeka dan patriotik
koleksi ucapan Hari Kemerdekaan 2023
koleksi pantun Hari Kemerdekaan 2023
koleksi poster Hari Merdeka 2023
ERTI SEBUAH KEMERDEKAAN
—
A. Samad Said
Kita sudah sampai di lereng amat indah, di bawah
pelangi, dalam ufuk yang masih mencabar;
dan kita ikhlas berjanji untuk bermaruah,
tenang dalam segala uji cabar dan debar.
Kita mencari hanya yang tulen dan jati,
sekata hidup, mengerti dan berbudi.
Kita wajar mendaki lagi kerana puncak
yang jauh. Dalam gelora dan taufan
tak tercalar tekad kita kerana kemerdekaan
mengasuh kita bersuara dalam sopan,
yakin menyanggah musuh, tulus menambah kawan,
inti tonggak dan menara kebahagian.
Kita datang bersama anak-anak yang sedia
menyanyi – sihat, teguh, bertekad dan berani.
Mengelilingi tasik, mendaki gunung, kita
mengajar mereka berjiwa besar dan berbakti.
Tanah air akan indah, megah dan bermaruah
jika kita sentiasa mensyukuri anugerah Allah;
dan bumi akan subur, makmur dan mewah
jika kita bekerja dan berikrar hidup bersama.
Tanah air memberi banyak, mesra mendakap kita;
kemerdekaan mendorong kita berdiri dan berbakti.
Dan kita sudah sampai di lereng indah, pasti
tetap mendaki juga, menyanggah musuh, menambah
kawan tanpa jenuh, khuatir, juga tanpa rawan.
Dan dalam alaf baru semangat kita wajar padu,
berjalan kita atas nama tanah air dan bangsa –
bangga kerana merdeka, megah kerana bahagia.
Anak-anak kita bakal datang tangkas dan berilmu;
dan kita, dalam sejarah, bakal syahdu dan bangga,
kerana awan yang indah, lapis pelangi lebih mesra,
wajah diri dan inti peribadi kita tunjang bagi
kehidupan dan kemerdekaan bangsa yang sentiasa
sedia belajar mengerti dan tekun hidup bersama.
HIDUP BERSAMA
—
A. Samad Said
Kita sudah sampai di lereng amat indah, di bawah
pelangi, dalam ufuk yang masih mencabar;
dan kita ikhlas berjanji untuk bermaruah,
tenang dalam segala uji cabar dan debar.
Kita mencari hanya yang tulen dan jati,
sekata hidup, mengerti dan berbudi.
Kita wajar mendaki lagi kerana puncak
yang jauh. Dalam gelora dan taufan
tak tercalar tekad kita kerana kemerdekaan
mengasuh kita bersuara dalam sopan,
yakin menyanggah musuh, tulus menambah kawan,
inti tunggak dan menara kebahagian.
ERTI KEMERDEKAAN
—
A. Samad Said
Kita mencari hanya yang tulen dan jati
sekadar hidup mengerti dan berbudi
dan bumi akan subur, makmur dan mewah
jika kita bekerja dan berikrar hidup bersama
tanah air memberi banyak
mesra mendakap kita
kemerdekaan mendorong kita berdiri dan berbakti
dan dalam alaf baru
semangat kita wajar padu berjalan kita
atas nama tanah air dan bangsa
bangga kerana merdeka
megah kerana bahagia.
PADA TANAH YANG INDAH
—
A. Samad Said, 1956
Dalam mata yang bersih merayap cahaya jernih
aku sama menagih kemerdekaan kekasih,
dalam dada yang mesra tenang telaga cinta
aku janji setia membela tanah pusaka.
Kira ribut mendurja mengancam tanah yang indah
setapak tiada kurela untuk melutut kecewa,
biar peluru selaksa mendendam liar mangsanya
untuk kekasih pusaka hatiku tetap rela.
Dalam lari berlari berbaja kasih di hati
azam besi berumbi: melebur penjajah di bumi!
Dalam rindu berpadu, hitam dendam terpendam
aku terlalu merindu fajar cemerlang menjelang.
Hati ini seluruh kasihkan kekasih sepenuh
beri janji yang teguh hingga badanku luluh!
PERTAMA DAN TERAKHIR
—
A. Samad Said, Mastika April 1957
Jauh kita berjalan
mendukung semua kepercayaan
pertama dan terakhir
sekarang kita sampai
ke puncak tiada tercapai
keazaman pantang cair
Kita bersua hati
mengisi setiap janji
pertama dan terakhir
tiada hari kiranya
hingga bernanah dada
sumpah tiada termungkir
Gemuruh kita bersorak
bumi dan langit retak
pertama dan terakhir
berani kita bergerak
darah dan daging serentak
hingga ke saat akhir
padu kita berhasrat
hingga bumi kiamat
pertama dan terakhir
kuat jantung berdetak
untuk berpaling tidak
biar di gelegak air
Rela kita mengangkat
cita bangsa berdaulat
ke puncak murni berukir!
Datuk A Samad Said
 atau nama sebenarnya Abdul Samad bin Muhammad Said merupakan antara sasterawan terulung negara yang masih lagi aktif berkarya sehingga kini walaupun umurnya kini sudah mencecah 85 Tahun (lahir pada 9 April 1935).
A Samad Said, seorang pengarang Melayu yang agak unik dan tersendiri dalam perkembangan penulisannya yang dimulai dengan puisi dan cerpen, kemudian meningkat kepada penulisan novel, drama dan kritikan sastera.
Sejak giat mengarang dalam tahun 1950, beliau telah memperlihatkan kekuatan daya kreatif yang sentiasa berkembang dan lebih bersifat meneroka.
Sumbangan A. Samad Said kepada kesinambungan kesusasteraan Melayu kelihatan cukup menyerlah kerana beliau ialah penulis yang begitu menonjol dalam perkembangan kesusasteraan Melayu.
MERDEKA
—
Tongkat Warrant, 4 Julai 1954
Satu jeritan yang banyak berulang meresap
meresap... seperti senyum gadis di pertemuan
menerawang... serupa gema di tengah malam
merempuh... seperti kereta kebal di medan perjuangan.
Pekiklah!
Jeritlah!
Dan...
Maralah!
DAMAI (TANAHAIRKU DUNIA)
—
Usman Awang, Mastika Ogos 1955
Sisa hidup ini hendak kita pelihara
juga tanah, pohon dan buah-buah
juga tulang, daging dan darah
jangan suara jadi parau di musim kemarau.
Tapi tanah kami sudah kerecikan api
lama bermula, tidak hilang sampai kini
dan meski tawaran damai sudah diberi
orang masih tidak peduli!
Pohon getah dan tanah mengandung bijih
rebutan manusia daerah asing
kita gali kubur dan masuk berdiam di dalamnya!
Damai - seruan dan tawaran
damai - untuk tanahairku dan kemerdekaan
damai - untuk dunia dan kesejahteraan!
TANAHAIR (menjelang kemerdekaan)
—
Tongkat Warrant, 1956
Engkau Tanah Air
pemilik perut yang berbudi
penampung hujan penyedut sinar mentari
lahirlah anakmu dari semaian petani
Engkau Ibu Murni
dengan jasa abadi
berdetik didenyut nafas kami
kerna kita satu sama dipunyai
Telah kau rasa
segala seperti kami
dalam ngeri perang dadamu dibongkar besi
di mana-mana wajahmu tak pernah mati
Tapi begitu
sejarah hidup zaman berzaman
pernah merangkul pahlawan kemerdekaan
mereka sujud dalam kaku
mohon perlindungan
 Bukankah dengan
kasih dan harapan
kau tenggelamkan mereka dalam dakapan
di mana bunga ganti nisan bertaburan
Negara baru
di atas rongga jantungmu
akan tertegak bertapak dalam kebebasan
cinta antara kita wahyu dari Tuhan.
PAHLAWAN DAN TANAHAIR
—
Tongkat Warrant, 1958
Pahlawan sejati
dalam hatinya bernyanyi.
Tanahair dan bangsa
di mana terpaut cinta mulia.
Untukmu darah ini mengalir
padanya jasad ini cair
Usman Awang
 sebagai seorang tokoh dalam kesusasteraan Melayu moden, khususnya sajak dan drama amat banyak diperkatakan.
Kerana itu nama Usman Awang paling terkenal di kalangan pengkaji dan peminat sastera Melayu pada pelbagai peringkat dan golongan.
Kejayaannya mempertahankan dirinya sebagai seorang penyair dan budayawan yang terus kreatif memberikan semacam keteguhan terhadap tradisi baharu sastera kita.
Beliau seorang penyair yang tidak pernah pudar dan sentiasa dapat menyesuaikan dirinya dalam pelbagai zaman dan situasi.
LIDAH BANGSA
—
A. Aziz Deraman
Lidah bangsaku tiba-tiba kelu
di hujung satu dekad abad ke-21
buana yang resah benua tidak tentu
akan segala yang mungkin alaf baru,
ketika kuasa-kuasa bertukar haluan
krisis ekonomi gelegak di tangan
budaya hidup yang terencat
sosial manusia yang bejat
di sisi globalisasi liberalisasi
bangsaku hilang berani.
Dari dahulu di bumi merdeka ini
bangsaku bingkas
bangun berdiri
bersatu langkah sederap serentak
yakin bangunkan nusa yang hebat
dimalui disegani dihormati orang
atas kekuatan aneka macam
taat setia rakyat menjulang
satu padu bukan kepalang
sepakat nikmat kemakmuran,
jika muncul aliran baru alur fikir
menerjah tanpa nyata batin zahir
nusa ini akan nanar
jadi pohon tidak berakar.
Datuk A. Aziz Deraman
 atau nama sebenar Abdul Aziz Deraman merupakan mantan Ketua Pengarah Dewan Bahasa dan Pustaka. Kini beliau merupakan Presiden dan Ahli Jawatankuasa Pertubuhan Peradaban Melayu Malaysia Kelantan (PERADABAN)

DILEMA MELAYU
—

Zurinah Hassan
Maka bangkitlah seorang Hang Jebat
suaranya meningkah angin
melantun ke anjung istana Melaka
“ Raja adil raja disembah,
raja zalim raja disanggah.”
Terkejut Hang Tuah mendengar berita penderhakaan
gementar tubuhnya menyambut titah sultan
sambil tunduk memikirkan
Hingga air matanya mengalir
tidak tertahan-tahan
dadanya bagai akan pecah
dihempas gelombang serba salah.
Alangkah sukarnya membuat keputusan
untuk setia kepada raja yang zalim,
dan menzalimi kawan yang setia.
Bukan mudah untuk membuat pertimbangan
di antara membantah seorang tuan,
dan pentingnya mempertahankan ketuanan
melawan kerenah seorang raja
dan memelihara sebuah kerajaan.
Barangkali
apa yang kau pentingkan bukan seorang raja untuk hari ini
tetapi apa yang lebih aku bimbangkan
ialah bangsaku pada hari esok.
Sebuah lagi sajak saya yang dirangsang oleh episod pertikaman Tuah dan Jebat ialah Korban Hang Tuah
Jebat, tahukah kau betapa terseksanya aku
bila Bendahara membawa khabar tentang penderhakaanmu.
Semalam aku tidak tidur
gelombang serba salah menghempas ke dadaku
aku menimbang dan mengenang
kaulah sahabat yang kusayang
bagaimana dapat kutusuk keris itu ke badanmu.
Alangkah sukarnya membuat pilihan
jika aku pulang membunuh Jebat
aku akan kehilangan kawan
tapi jika aku membiarkan kau menderhaka
bangsaku akan kehilangan Tuah.
Lalu aku pilih untuk mengorbankan
sahabat kesayanganku sendiri
walaupun kelak aku dituduh sebagai pengampu
atau dikutuk kerana kesetiaan yang melulu.
Biarkanlah
kuharap disuatu waktu nanti
bila bangsaku berpecah belah
mereka akan menyedari
bahawa si Tuah bukan menentang Jebat
tetapi menentang penderhakaan dan perebutan kuasa
yang kupertahankan bukan raja
tetapi kerajaannya
tanpa kerajaan tidak kan wujud sebuah negara
tanpa negara apalah ertinya sebuah bangsa.
Jebat, aku mungkin tidak begitu bijaksana
tetapi inilah usaha terakhirku
agar tanah airku tidak akan hilang kerajaanya
bangsaku tidak akan hilang ketuanannya
dan Melayu tidak akan hilang di dunia.
Dato Dr Zurinah Hassan
 merupakan Sasterawan Negara wanita pertama di Malaysia berasal dari Kedah. Beliau diumumkan sebagai tokoh Sasterawan Negara yang ke-13 pada 13 Oktober 2015 telah menghasilkan pelbagai karya yang meliputi sajak, puisi, kajian sastera, autobiografi, memoir, cerpen, novel dan sebagainya.

MERDEKA JIWA
—
Awang Sariyan
Sebermula
merdeka bermula di jiwa
merdeka daripada syirik kepada Yang Esa
merdeka daripada tahayul, khurafat dan wasangka.
merdeka daripada takluk kepada dunia
merdeka daripada perhambaan kepada manusia
merdeka daripada mendewa-dewakan penguasa
merdeka daripada tuntutan hawa
merdeka daripada sifat lagha
merdeka daripada hasad, khianat dan haloba
merdeka daripada penjajahan minda
merdeka daripada dualisme
merdeka daripada sekularisme
merdeka daripada kejahilan atma
merdeka daripada kejumudan idea
merdeka daripada ujub dan riyak
2.9.2020
Prof Dato’ Dr. Haji Awang Sariyan
 merupakan Prof penyandang Kursi Za’ba UPSI dan Pengerusi Lembaga Pengelola DBP. Beliau telah menulis pelabagai jenis karya tulis dalam usaha untuk memartabatkan bahawa Bahasa Melayu. Beliau juga mempunyai pelbagai koleksi puisi antaranya karya “Kumpulan Puisi: Mencari Makna Diri” dan “Mencari Puisi: Di Denai Kehidupan” yang diterbitkan oleh DBP.
SENJA HARI MERDEKA
—
Siti Zainon Ismail
Seluruh kota gemerlap cahaya
tak siapa sempat berdoa
bersama decip burung
kala perwira kehilangan kaki dan sebutir mata.
Tak siapa sudi membawanya ke dataran pesta
jalan sesak pemimpin segak berarak
tanyalah padang yang menyaksikan
laungan pertama, ogos basah
juga hampir kehilangan nama di peta
di mana muzium sejarah
menghimpun getar nyilu perjanjian
ucapan hilang di telan zaman
padang merdeka menjadi taman jerigi
tiang-tiang pualam tumbuh
hotel bintang lima
membakar tapak silam
sebuah keaiban peradaban
memusnahkan warisan
Prof Dr Siti Zainon Ismail
tokoh Sasterawan Negara Malaysia yang ke-14 yang berasal dari Gombak. Beliau telah menghasilkan puluhan karya-karya berkaitan dengan sastera, sajak, cerpen, novel dan sebagainya.

MALAYA PASTI MERDEKA
—
Affrini Adham, 1955
Keseluruhan dari keadaan dan kenyataan
keseluruhan dari kesanggupan dan kebenaran
keseluruhan dari kemungkinan dan kepastian
perpaduan - pendirian - pengorbanan dan perjuangan
-telah benar-benar membangunkan kepercayaan
-telah benar-benar menimbulkan harapan
"Bahawa kemerdekaan yang sekian lama kita perjuangkan
telah dekat - mendekati kita
telah tegas dan nyata
terbayang di hadapan mata
Malaya! Pasti merdeka".
Kita pasti merdeka!
Kita adalah manusia berbangsa dan bernegara!
Kita bukan boneka!
Kita pasti merdeka
di atas "hak pertuanan" kita
selaras dengan kemerdekaan di mana-mana
sebagai manusia-manusia lain yang berbangsa dan punya negara
Malaya pasti merdeka -
di atas keseluruhan - hak-hak kenegaraannya.
Ahmad Bin Ariffin dengan nama pena,
Affrini Adham
, Bidas, Kelana Jaya, Mak Inang Moden dan S.P.280 telah dilahirkan di Kampung Seberang Nyonya, Alor Star pada 4 November 1927. Affrini seorang Sasterawan dan penjuang yang terkenal dengan puisinya Malaya Pasti Merdeka. Beliau telah berjuang dengan pena, kertas dan mindanya untuk menegaskan keyakinan terhadap perjuangannya. Puisi Malaya Pasti Merdeka menjadi mahakarya yang diwariskan kepada generasi hari ini menggambar kejituan hati para penjuang kemerdekaan negara.
SAJAK KEMERDEKAAN: MENYAMBUT MERDEKA
—
Zainal Abidin Ahmad BTP
Sambutannya berulang lagi
saban tahun ia kembali
keranamu Malaysia aku di sini
menabur bakti ibu pertiwi.
Jalur gemilang berkibar megah
sana sini mencipta indah
namun segelintir tiada endah
satukan hati bukannya mudah.
Hanya Malaysia negara tercinta
pejuang bersusah untuk merdeka
jangan siakan apa yang ada
sayangilah tumpah darah kita.
Tan Sri (Dr.) Zainal Abidin bin Ahmad
(16 September 1895 – 23 Oktober 1973), juga dikenali sebagai Za'ba merupakan seorang sasterawan bahasa Melayu dan pemikir keturunan Minangkabau yang giat menulis sekitar tahun 1940-an. Berdasarkan pencapaiannya dalam bidang kesusasteraan, beliau merupakan salah seorang budak kampung yang berjaya meletakkan dirinya sebagai seorang tokoh yang terkemuka dalam sejarah Malaysia.

DI SINI DI TANAH INI
—
Zam Ismail, 1975
Di bumi inilah
tiada lain
nasi dan lauknya
sawah ladang segenggam
menjadilah gegunung perak.
Bukankah tanah ini
sawah ladang ini
yang memberikan nafas
dan anak-anakmu yang menginjak
memamah lumat daging tulang
tanah sejengkal ini
kasihmu masih berbelah
hatimu di bumi lain
asing bagai ikan-ikan di gurun.
Mengucaplah mereka yang wajar mengucap
dengan dua bibir hatimu sendiri
di sinilah udara yang kau hirup
usahlah hembuskan kembali
dengan racun yang berbisa
membunuh pucuk yang baru bertunas
menginjak dahi para wali
yang kepadanya kauberikan kepercayaan.
Tiada kematian yang lebih nikmat
dari mengasihi tanah keramat ini
SAJAK KEMERDEKAAN: 31 OGOS TIBA LAGI
—
Wan Zahari Wan Ali, SMK Saujana Setiu Terengganu
Setiap kali tibamu Ogos
mengerling monumen yang lusuh dan tugu berdarah
dalam matang akal fikir
semangat dan kudrat masih berbaki
merisik khabar pejuang yang jauh
dalam lipatan darmawisata merdeka
mahalnya nostalgia.
Manis dan comelmu Ogos ini tiba jua
menyentak lolong makrifat membiak musim
ceriteranya berderai plotnya berkecai
mengirai skrip duga yang tak sudah
atas aspal fatamorgana bumi bertuah.
Ogos yang sujud di kaki merdeka
tanggal tiga puluh satumu tidak pernah hilang
tetap menyimpul senyum
meskipun termateri kenangan pahit
yang mahal dan cantik.
Hari ini mentari 31 Ogos memancar lagi
bersama gemersik angin di bumi bertuah
mendewasakan ukhuwah dan ummah
siap siaga warga berdaulat memahat sejarah
dalam tamadun bangsa yang gah.
Terima kasih pejuang tanah merdeka
terima kasih aduhai tanah airku Malaysia!
sumber :
sinarbestari
 |
adichannel


Koleksi Ucapan Hari Kemerdekaan/ Kebangsaan 2023 Terbaik

Setiap rakyat Malaysia pasti tidak akan melepaskan peluang untuk mengucapkan Selamat Hari Kemerdekaan atau Hari Kebangsaan 2023 di laman sosial masing-masing menjelang tibanya sambutan Hari Merdeka pada 31 Ogos nanti.
Berikut dikongsikan ucapan Hari Kemerdekaan untuk dijadikan caption di facebook, Twitter, Instagram, Threads, TikTok dan WhatsApp. Boleh juga di jadikan ucapan dalam kad ucapan, poster Hari Merdeka dan sebagainya.
baca juga
gambar logo Hari Kemerdekaan 2023
tema Hari Kemerdekaan 2023
lagu Hari Kemerdekaan 2023
senarai lagu merdeka dan patriotik
koleksi poster Hari Kemerdekaan 2023
koleksi pantun Hari Kemerdekaan 2023
koleksi sajak sempena Hari Kemerdekaan 2023
koleksi ucapan Hari Malaysia 2023 terbaik
Bukan sekadar hanya memberikan ucapan, peluang ini juga seharusnya kita ambil untuk menghayati erti sebenar kemerdekaan serta menanamkan semangat patriotik cintakan tanah air. Ini kerana sebuah kemerdekaan itu bukan hanya setakat retorik pengkisahan sejarah semata-mata.
Ini kerana sebuah kemerdekaan itu bukan hanya setakat retorik pengkisahan sejarah semata-mata. Bukan juga sekadar melaungkan slogan MERDEKA! MERDEKA! MERDEKA!.
Sebuah Kemerdekaan itu melibatkan kemerdekaan jiwa dan minda yang dipupuk menerusi pembinaan jati diri yang dibentuk melalui empat (4) faktor utama, iaitu agama, akhlak, pendidikan dan bahasa.
Merdeka itu bukan hanya bebas daripada cengkaman penjajahan. Ini kerana generasi muda kini berhadapan dengan ancaman penjajahan dari segi bentuk baharu terutamanya pemikiran dan budaya seiring yang dengan kepesatan teknologi masa kini.
Koleksi Ucapan Hari Kemerdekaan/ Hari Kebangsaan 2023 Terbaik
“Merdeka itu bukanlah suatu benda yang mudah didapati, melainkan ialah dikehendaki untuk mendapatkannya itu iaitu pengorbanan yang sebenar pengorbanan”.
—
Tunku Abdul Rahman Putra al-Haj, Perdana Menteri Malaysia Pertama
Selamat menyambut Hari Kemerdekaan ke-66 2023
Hari ini kita boleh menikmati kebebasan dan kemerdekaan, menikmati keselesaan dan hak yang diberikan kepada kita sebagai warganegara Malaysia.
Selamat menyambut Hari Kemerdekaan yang ke-66 buat negaraku Malaysia tercinta.
Semoga negara kita terus aman, sentosa dan harmoni.
Hari ini kita berpeluang lagi untuk menikmati kebebasan, ketenteraman dan hidup secara harmoni. Bangun pagi dapat menghirup udara segar dengan aman dan damai adalah sesuatu yang perlu kita hargai. Selamat Hari Kebangsaan Ke-66, Malaysia MADANI.
Selamat menyambut hari kemerdekaan yang ke-66 buat negaraku Malaysia tercinta, Tanah tumpahnya darahku. Kemerdekaan ini besar nilainya buat kita semua. Ayuh Malaysia MADANI, Marilah kita kobarkan semangat cintakan negara dengan kibarkan Jalur Gemilang dan tanamkan semangat patriotisme dalam diri.
31 Ogos 2023, Tekad Perpaduan Penuhi Harapan
Hayatilah erti kemerdekaan. Eratkan perpaduan di antara kita dalam membentuk Malaysia MADANI yang aman harmoni. Watan ini milik kita semua!
Selamat Menyambut Hari Kebangsaan yang ke-66
Tekad Perpaduan Penuhi Harapan!
31 Ogos 2023
MERDEKA! MERDEKA! MERDEKA!
Sama-samalah kita mengucapkan kesyukuran di atas nikmat kebebasan dan kemerdekaan yang telah dikecapi selama ini. Selamat Menyambut Hari Kemerdekaan yang ke-66.
Salam Kemerdekaan ke-66 buat seluruh rakyat Malaysia.
Marilah sama-sama kita berganding bahu menyemarakkan ikatan perpaduan sesama kita. Kita Merdeka daripada penjajah, juga merdeka daripada perkara yang sia-sia.


Siaran Lansung Live Kuching City vs Terengganu Liga Super (LS21) 26 Ogos 2023

Perlawanan hari kedua menyaksikan perlawanan antara pasukan Kuching City FC melawan pasukan Terengganu FC yang merupakan perlawanan pusingan kedua dalam saingan Liga Super 2023.
Kuching City vs Terengganu
Pada pusingan pertama awal liga
Terengganu vs Kuching City LS8
, Skuad Sang Penyu berjaya meraih 3 mata penuh dengan 2 gol tanpa balasan oleh Skuad The Cats.
Prestasi pasukan Terengganu FC dalam 5 perlawanan terakhir beraksi dengan cemerlang tanpa kalah. 3 perlawanan terakhir berakhir dengan seri. Mengikut rekod terkini, pasukan Terengganu berada di tempat keenam dengan 32 mata.
Manakala pasukan Kuching City kini berada di tempat tercorot dalam liga. Mungkinkah bermain di halaman sendiri pada perlawanan ini akan memberikan semangat buat skuad The Cats untuk mempamerkan aksi cemerlang sekaligus berjaya meraih mata bagi memperbaiki kedudukan dalam carta.
Hanya beza 1 mata di belakang pasukan Kelantan FC.
Kuching City vs Terengganu (LS21)
Waktu siaran : Jumaat, 26 Ogos 2023, jam 4:45 petang
Tempat : Stadium Negeri, Kuching Sarawak
Siaran TV/ Platform penstriman : Astro Arena Bola (CH803), Astro GO dan Sooka
Info Tiket perlawanan Kuching City FC vs Terengganu FC
Pembelian tiket untuk perlawanan Liga Super antara pasukan Kuching City FC dan Terengganu FC yang berlansung pada hari Sabtu, 26 Ogos 2023 di Stadium Negeri boleh mendapatkan tiket melalui laman web rasmi tickethotline.com.my.
Siaran Langsung dan Live Streaming Kuching City FC vs Terengganu FC Liga Super 26 Ogos 2023 LS21
Penonton di rumah boleh menyaksikan Siaran Lansung antara Kuching City vs Terengganu dari Stadium Negeri, Kuching Sarawak menerusi saluran 803 Astro Arena Bola dan Astro GO.
Tonton secara online menerusi platform Sooka seawal jam 4:15 petang bermula dengan siaran pra rancangan dengan langganan pas perlawanan berharga RM7.90.
Keputusan masa penuh perlawanan Kuching City vs Terengganu Liga Super 2023 (LS21)
Keputusan perlawanan antara Kuching City vs Terengganu dalam saingan LS21 secara langsung/ live score akan dikemaskini sehingga tamat masa penuh perlawanan
FT : KUCHING CITY FC/ KUC (0) -
(2) TERENGGANU FC/ TER
 S. Nizam 42'
 E. N. Shakir 55'


Lagu Hari Kemerdekaan 2023, Tekad Perpaduan Penuhi Harapan - Khai Bahar & Aina Abdul

Sambutan Hari Kebangsaan/ Kemerdekaan Ke-66 pada 31 Ogos nanti membawa tema Kemerdekaan 2023 iaitu "Malaysia MADANI: Tekad Perpaduan Penuhi Harapan". Logo Hari Kemerdekaan juga telah dilancarkan yang berkonsepkan Malaysia MADANI.
Lagu Tema Merdeka 2023
Tidak lupa juga, Lagu Kemerdekaan 2023 berteraskan konsep Malaysia MADANI dengan tajuk Tekad Perpaduan Penuhi Harapan seiring dengan tema Kemerdekaan 2023.
baca juga
maklumat lanjut tema Kemerdekaan 2023
gambar logo Hari Kemerdekaan 2023
lagu tema Malaysia MADANI
senarai lagu merdeka dan patriotik
Lagu Hari Kemerdekaan Ke-66 2023 bertajuk "TEKAD PERPADUAN PENUHI HARAPAN"
 dicipta dan lirik ditulis oleh Affan Mazlan, dinyanyikan oleh penyanyi Khai Bahar dan Aina Abdul. Suara Latar oleh Gemersik Korus dengan iringan Orchestration oleh Datuk Mokhzani Ismail dan diterbitkan oleh Bhg Muzik RTM.
 TEKAD PERPADUAN PENUHI HARAPAN
Tajuk Lagu : Tekad Perpaduan Penuhi Harapan
Penyanyi : Khai Bahar & Aina Abdul
Lagu & Lirik Affan Mazlan
Orchestration by Datuk Mokhzani Ismail
Suara latar Gemersik Korus
Penerbitan Bhg Muzik RTM
Lirik lagu Tekad Perpaduan Penuhi Harapan - Khai Bahar & Aina Abdul
Takkan pernah ku jauh
Sentiasa ku teguh
Pertahankan tanah airku
Panas hujan ku tempuh
Penuhi harapanku
Negaraku gagah bersatu
Tekad Perpaduan Penuhi harapan
Cintai Malaysia
Demi malaysia
Laungkan bersama
Cintai Malaysia
Walau berbeza warna
Kita semua sama
Bersatu kita takkan goyah
Negaraku Madani
Perpaduan di hati
Selamanya ku malaysia
Tekad Perpaduan Penuhi harapan
Cintai Malaysia
Demi malaysia
Laungkan bersama
Cintai Malaysia
Oo Oo Oo Oo
Oo Oo Oo Oo 2x
Laungkan bersama
Demi malaysia
Penuhi tekad harapan kita
Ini negara kita
Cintai Malaysia
Tekad Perpaduan Penuhi Harapan
Cintai Malaysia
Demi Malaysia laungkan bersama
Cintai Malaysia
(Ulang 2x)
Cintai Malaysia…Selamanya
Muzik Video rasmi Lagu Tema Merdeka 2023 Tekad Perpaduan Penuhi Harapan
sumber :
FINAS Malaysia


Lampu Solar Hiasan Halaman Luar Rumah Tambah Seri Di Waktu Malam

Balik kampung kalini, banyak pula aktiviti sebab anak-anak buah pun balik kampung sekali. Bila dah ramai balik, bertambah seronoklah buat aktiviti gotong royong kemaskan rumah mak apa yang perlu.
Biasanya saya balik sebulan sekali tu mengemas dengan encik suami je. Itulah rutin bila balik kampung. Mana-mana kampung pun mesti ada aktiviti mengemas dalam dan luar rumah.
Kakak balik bawa lampu solar hiasan untuk halaman luar rumah. Saya dan anak buah tukang letak di tempat yang sesuai. Nampak menarik lampu solar hiasan taman luar rumah ni. Nampak macam taman Jepun lah pula.
Benda tak banyak, ada 10 batang je. Jadi separuh sebelah kanan, separuh belah kiri rumah. Cuaca pula tengah panas, memang elok lah dapat tenaga yang cukup untuk bercahaya malam nanti.
Tak sabar nak tunggu malam, sempat juga saya potretkan beberapa warna lampu yang ada. Setiap lampu akan keluarkan cahaya lampu warna putih, merah, biru muda, biru gelap, hijau, dan kuning. Ada beberapa warna yang tak sempat saya potretkan.
warna merah
warna biru muda
warna kuning
warna merah
Suka dengan pengcahayaan warna merah tu. Nampak menarik. Sampai je warna merah, cepat-cepat saya ambil gambar. Warna dia cepat berubah dari satu warna ke warna yang lain. Tak pasti boleh set mode dia atau tidak. Tak sempat membelek.
Terus cucuk pada tanah je. Tahu-tahu malam dah menyala macam tu. Harganya saya tak pasti sebab bukan saya beli. Pernah nampak di Shopee, harga dia dalam RM4 dan ke atas kalau tak silap. Menarik dan tambah seri halaman luar rumah letak lampu solar hiasan ni.
Jimat tenaga elektrik sebab gunakan tenaga solar. Jadi, tak perlu gunakan tenaga elektrik. Tak perlu sambung wayar bagai. Cantik pun cantik. Terang tu taklah terang sangat. Tapi bercahaya jugalah laman tu dari gelap gelita dan hanya mengharapkan lampu jalan je.


Lauk Tauge Campur Tauhu Tumis Simple Je

Selalu kabur nak masak apa, itu memang masalah suri rumah tangga. Konsep campak-campak dan guna apa yang ada dalam kulkas. Sayur tauge yang ada dalam peti ais masih belum berusik lagi. Tak risau sangat nak simpan lama tauge tu dalam sehari dua lagi sebabnya beli tauge kering.
Suka beli tauge kering, senang simpan bungkus dengan tisu dapur dan letak dalam bekas. Kalau jenis basah dalam air tu kena rajin menukar airnya dan letak asam keping untuk bagi tahan lama elok. Tapi itu pun kena habiskan cepat juga tu.
Memandangkan ada tauge dan tauhu, jomlah kita masak tumis tauge campur tauhu. Gorengkan dulu tauhu tu bagi lagi sedap rangup diluar lembut didalam. Tumis cili api sikit, bawang putih dan bawang merah rose. Ikut cara mak-mak kita campur ikan bilis sekali.
Tapi saya taknak, cukuplah 3 bahan tu untuk ditumis. Yang penting, bahan tumis wajib ditumbuk bukan dikisar. Tambah juga garam kasar sekali dengan bahan tumbuk.
Dah masuk tauhu, akhir sekali masuk taugeh goreng kilas gitu jangan bagi layu sangat. Nanti tak sedap sebab tak rangup. Saya suka tauge rangup-rangup.
Tauge tumis macam ni, campur daun kucai lagilah sedap. Campur udang sedap juga. Selain tu kalau taknak masak tumis, masak lemak putih tauge campur tauhu dan tempe pun sedap. Ikut cara orang Cina masak, tumis dengan bawang putih je dah cukup.
Lain orang, lain cara masakkannya. Selera pun berbeza, inikan pula cara masak. Apa juga hidangan tauge, semuanya sedap pada saya.
Tauge ni bila datang masa rajin, rajin juga nak buang ekor. Kadang ada masa malas, kita campakkan je dalam kuali. Kann...


Lirik Lagu Jiwa Yang Bersedih - Ghea Indrawari

Jiwa Yang Bersedih, lagu viral di TikTok yang sering digunakan oleh warga TikTok. Setiap kali scroll TikTok, Kerap juga keluar lagu Jiwa Yang Bersedih lalu lalang di FYP.
LAGU JIWA YANG BERSEDIH
Lagu Jiwa Yang Bersedih dinyanyikan oleh Ghea Indrawari, seorang penyanyi dan penulis Indonesia yang pernah menyertai Indonesian Idol musim ke-9 pada tahun 2018. Jiwa Yang Bersedih release pada 18 Mei 2023 yang lalu.
Makna lagu Jiwa Yang Bersedih
Lagu Jiwa Yang Bersedih menceritakan tentang perjalanan seseorang yang sedang kesedihan dan lelah dalam menjalani kehidupannya.
Perasaan lelah, letih, rimpuh tak terpermanai, merasa tak dihargai, pura-pura sempurna, bersikap seolah baik-baik saja dan kuat itu yang kita boleh relate dalam kehidupan. Setiap orang pasti pernah merasainya.
Bukan mudah untuk berjuang seorang diri ketika kesepian, terluka dan tiada tempat untuk berteduh. Hidup ini keras. Lirik lagu ini mengajak diri untuk berehat sebentar, tenangkan diri dari kehidupan durni. Adakalanya menangis itu perlu untuk menujukkan emosi dan ia mungkin akan menenangkan jiwa.
Lagu Jiwa Yang Bersedih yang disampaikan oleh  Ghea Indrawari dan selaku penulis liriknya juga menyampaikan mesej tentang empati dan menghargai perjuangan seseorang yang sedang terluka dan kesepian.
sumber :
kompasiana
LIRIK LAGU JIWA YANG BERSEDIH - GHEA INDRAWARI
[versi 1]
Kemarilah
Singgah dulu sebentar
Perjalananmu jauh
Tak ada tempat berteduh
[versi 2]
Menangislah
Kan kau juga manusia
Mana ada yang bisa
Berlarut – larut
Berpura – pura sempurna
[chorus]
Sampaikan pada jiwa yang bersedih
Begitu dingin dunia yang kau huni
Jika tak ada tempatmu kembali
Bawa lukamu biar aku obati
Tidak kah letih kakimu berlari
Ada hal yang tak mereka mengerti
Beri waktu tuk bersandar sebentar
Selama ini kau hebat
Hanya kau tak didengar
[verse 3]
Menangislah
Kan kau juga manusia
Mana ada yang bisa
Berlarut – larut
Berpura – pura sempurna
[chorus 2]
Sampaikan pada jiwa yang bersedih
Begitu dingin dunia yang kau huni
Jika tak ada tempatmu kembali
Bawa lukamu biar aku obati
Tidak kah letih kakimu berlari
Ada hal yang tak mereka mengerti
Beri waktu tuk bersandar sebentar
Selama ini kau hebat
Hanya kau tak didengar
Huuuhuuuu
Hooohoooo
[chorus 3]
Sampaikan pada jiwa yang bersedih
Begitu dingin dunia yang kau huni
Jika tak ada tempatmu kembali
Bawa lukamu biar aku obati
Tidak kah letih kakimu berlari
Ada hal yang tak mereka mengerti
Beri waktu tuk bersandar sebentar
Selama ini kau hebat
Hanya kau tak didengar
Tidak kah letih kakimu berlari
Ada hal yang tak mereka mengerti
Beri waktu tuk bersandar sebentar
[outro]
Selama ini kau hebat
Hanya kau tak didengar
Selama ini kau hebat
Kau pasti kan didengar
Muzik video rasmi Jiwa Yang Bersedih - Ghea Indrawari


Lirik Lagu Nadin Amizah - Bertaut

Lagu Bertaut nyanyian Nadin Amizah penyanyi kelahiran Bandung, Indonesia yang turut popular di TikTok. Lagu di TikTok mesti popular dan viral terus. Selain lagu
Rayuan Perempuan Gila
, lagu bertaut juga popular. Lagu bertaut dikaitkan dengan lagu Dalia Farhana, Rumahku kini sudah berpenghuni.
Dikatakan Dalia meniru lagu bertaut Nadin Amizah. Tapi ada juga yang dengar berbeza. Setiap orang ada pendapat masing-masing. Yang penting setiap lagu ada uniknya sendiri.
Suara Nadin Amizah ni sangat sesuai dengan irama lagu sebegini. Padan sangat. Bak kata orang Indonesia 'cocok banget'.
sumber : YouTube Nadin Amizah
Lagu Bertaut, Nadin Amizah
Lagu bertaut dikarang dan dinyanyikan oleh Nadin Amizah sendiri. Lagu ini dikeluarkan pada tahun 2020.
Makna lagu Bertaut
Bertaut menceritakan tentang curhatan/ curhat (curahan hati) anak kepada ibunya tentang hidup yang sudah dilaluinya. Merujuk pada KBBI, bertaut mempunyai makna berkaitan, bergandengan atau jalin menjalin.
Makna lagi ini menceritakan tentang jalinan perhubungan antara anak dengan seorang ibu. Lagu ini juga menceritakan tentang kerasnya hidup yang sudah dijalani oleh seorang anak lalu merintih kepada ibunya.
Lebih jelas penceritaannya dalam muzik video rasmi Nadin Amizah - Bertaut di bawah entry.
Lirik Lagu Bertaut - Nadin Amizah
Bun, hidup berjalan seperti bajingan
Seperti landak yang tak punya teman
Ia menggonggong bak suara hujan
Dan kau pangeranku, mengambil peran

Bun, kalau saat hancur ku disayang
Apalagi saat ku jadi juara
Saat tak tahu arah kau di sana
Menjadi gagah saat ku tak bisa

Sedikit kujelaskan tentangku dan kamu
Agar seisi dunia tahu
Keras kepalaku sama denganmu
Caraku marah, caraku tersenyum
Seperti detak jantung yang bertaut
Nyawaku nyala karena denganmu
Aku masih ada sampai di sini
Melihatmu kuat setengah mati
Seperti detak jantung yang bertaut
Nyawaku nyala karena denganmu
Bun, aku masih tak mengerti banyak hal
Semuanya berenang di kepala

Dan kau dan semua yang kau tahu tentangnya
Menjadi jawab saat ku bertanya
Sedikit kujelaskan tentangku dan kamu
Agar seisi dunia tahu

Keras kepalaku sama denganmu
Caraku marah, caraku tersenyum
Seperti detak jantung yang bertaut
Nyawaku nyala karena denganmu

Aku masih ada sampai di sini
Melihatmu kuat setengah mati
Seperti detak jantung yang bertaut
Nyawaku nyala karena denganmu

Semoga lama hidupmu di sini
Melihatku berjuang sampai akhir
Seperti detak jantung yang bertaut
Nyawaku nyala karena denganmu.***
Muzik video rasmi Bertaut- Nadin Amizah
Sumber :
YouTube Nadin Amizah


Lirik Lagu OK - Faizal Tahir

Faizal Tahir kembali dengan single terbaru berjudul OK. OK ke tu? Lagu OK mula didengarkan di semua digital streaming platforms jam 12:00 mulai 11 Ogos 2023. Lagu OK yang catchy dan santai didengar. Yang penting fahami liriknya itu.
OK
Lagu/Lirik : Faizal Tahir dan Ezra Kong
Penyanyi : Faizal Tahir
Lirik Lagu OK - Faizal Tahir
 OK OK OK
Semalam kau kata tak boleh
Mana boleh
Untuk jadi yang terbaik
Yang tak boleh
Kena buat jadi boleh
OK OK OK
Andai kau rasa
Rasa macam putus asa
Tenangkanlah hati
Hidup kita hanya sekali
Semarakkan semangat jiwa pendekar
   Andai kau sunyi
Bersenderi menyendiri
Tabahkanlah hati
Hidup kita hanya sekali
Semarakkan semangat jiwa pendekar
OK OK OK
Semalam kau kata tak boleh
Mana boleh
Untuk jadi yang terbaik
Yang tak boleh
Kena buat jadi boleh
OK OK OK
OK OK OK
Usah janji lebih lebih
Kalau boleh
Buat saja yang terbaik
Yang tak boleh
Pasti jadi boleh
OK OK OK
Dunia ini makin
Laju tak menentu
Tabahkanlah hati
Hidup kita hanya sekali
Semarakkan semangat jiwa pendekar
OK OK OK
Semalam kau kata tak boleh
Mana boleh
Untuk jadi yang terbaik
Yang tak boleh
Kena buat jadi boleh
OK OK OK
OK OK OK
Usah janji lebih lebih
Kalau boleh
Buat saja yang terbaik
Yang tak boleh
Pasti jadi boleh
OK OK OK
OK OK OK
Tak hidup dek puji
Hai tak mati dek keji
Tak lekang walau
Dibakar hangat mentari
Tak hidup dek puji
Hai tak mati dek keji
Tak lapuk walau hujan
Lebat membasahi
No komen no komen
Kau keji aku no komen
No komen no komen
kau puji pun no komen
No komen no komen
Kau keji aku no komen
No komen no komen
Kau puji pun no komen
OK OK OK
   Fikirkan saja kau boleh
Boleh boleh
  Kita jadi yang terbaik
ok ok
   Usah janji lebih lebih
Kalau boleh
   Buat saja yang terbaik
Yang terbaik
OK OK
Lirik video rasmi


Kugiran Masdo tampil dengan lagu terbaru berjudul Pujaanku. Istimewanya lagu Pujaanku merupakan lagu duet bersama dengan penyanyi  kelahiran Singapura, Aisyah Aziz yang juga adik kepada Aliff Aziz.
Lagu Pujaanku MASDO ft. Aisyah Aziz
Judul Lagu : Pujaanku
Komposer : Ali Sariah
Susunan lagu : Masdo
Seni kata : Heidimoru & Ali Sariah
Lirik Pujaanku ditulis sendiri oleh Ali Sariah bersama Heidi Moru dan muzik diterbitkan oleh Kugiran Masdo dan Shahakam. Lagu Pujaanku terbitan Warner Music Malaysia bersama Warner Music Indonesia ini boleh didapati di kesemua platform digital bermula 21 JULAI 2023.
sumber :
Apple music
Makna lagu Pujaanku
Bait dalam lagu ini menggambarkan perasaan seseorang yang sangat mencintai dan menghormati seseorang yang disebut sebagai pujaan.
Dalam bait ini, penulis menyapa pujaannya yang sedang terdiam, raut wajahnya menunjukkan bahawa ada sesuatu yang mungkin sedang difikirkannya. Penulis menyatakan bahawa pujaannya adalah segalanya baginya, tidak peduli apa yang terjadi di masa depan, penulis ingin tetap bersama pujaannya dalam kebahagiaan dan kesedihan, seperti yang mereka lakukan dalam masa lalu.
Secara keseluruhan, lagu Pujaanku mengungkapkan perasaan yang dalam dan tulus terhadap pujaannya. Lagu ini mengekspresikan cinta, penghormatan, dan kesetiaannya yang abadi melalui katakata yang penuh perasaan. Jelas Kugiran Masdo.
sumber :
murai
Lirik Lagu Pujaanku MASDO ft. Aisyah Aziz
 Pujaanku
Mengapakah kau termangu
Raut wajahmu mencerminkan sesuatu
Dakap erat tubuhku
Curahkan rasa itu
Pujaanku
Bila dihari tuaku
Apakan sama seperti waktu yang lalu
Tiap masa bersama
Dalam suka dan duka
Saat malam mengulit lenamu
Dan cahaya pagi menyapa dirimu
Ukir senyuman manis dipipimu
Pujaanku
Sampai usai memutih rambutmu
Jangan pernah kau ragukan cintaku
Relung hati ini cuma ada kamu
Pujaanku
Saat malam mengulit lenamu
Dan cahaya pagi menyapa dirimu
Ukir senyuman manis dipipimu
Pujaanku
Sampai usai memutih rambutmu
Jangan pernah kau ragukan cintaku
Relung hati ini cuma ada kamu
Pujaanku
Saat malam mengulit lenamu
Dan cahaya pagi menyapa dirimu
Ukir senyuman manis dipipimu
Pujaanku
Sampai usai memutih rambutmu
Jangan pernah kau ragukan cintaku
Relung hati ini cuma ada kamu
Pujaanku
Da da da da
Pujaanku
Muzik video rasmi pujaanku
Muzik video Video muzik rasmi Pujaanku yang merupakan arahan Aqil Muaz dari Kualitea Production ini menceritakan pasangan kekasih yang akhirnya berjumpa setelah sekian lama hanya berhubung melalui utusan surat. Video muzik ini juga menampilkan Aisyah Aziz yang diterbangkan dari Singapura dan penggambaran bagi video muzik ini mengambil masa dari jam 7 pagi ke 6 pagi hari berikutnya.
Mood dalam video muzik ini juga mengembalikan memori ke zaman retro dari segi props, pakaian dan solekan. Secara keseluruhan, para penonton yang menonton video muzik ini akan berasa seolah-olah mereka berada dalam era retro itu sendiri.
Video muzik rasmi Pujaanku boleh ditonton di saluran YouTube MASDO.


Lirik Lagu Rumah - Dalia Farhana

Dalia Farhana yang popular dengan
lagu langit yang sama
 kembali muncul dengan single terbaru bertajuk Rumah.
Lagu Rumah, Dalia Farhana
Muzik video Rumah rasmi mula dilancarkan di platform YouTube Dalia Farhana pada hari Jumaat, 11 Ogos 2023, jam 9:00 malam.
Bermula 10 August video lagu Rumah nyanyian Dalia Farhana ni telah disiarkan yang disediakan oleh YouTube by Universal Music Group.
Di TikTok, ramai yang mengatakan Lagu Rumah mirip
Lagu Bertaut nyanyian Nadin Amizah
. Mungkin ada sikit lenggok iramanya. Kedua-dua lagu ni mempunyai keunikan sendiri dan yang pastinya ada kisah yang tersirat dalam liriknya.
Lagu rumah dan lagu langit yang sama adalah hasil karya Dalia Farhana yang merupakan luahan isi hatinya. Tapi kedua-duanya dikatakan tiada kaitan dengan kisah ceritanya yang terdahulu.
sumber : YouTube Dalia Farhana
Makna lagu Rumah, Dalia Farhana
Bagi Dalia, rumah itu bukan sekadar bangunan. Tapi boleh jadi juga seseorang tempat nyaman untuk kita pulang. Tapi kan...bila kita dah jumpa rumah kita, kita tak boleh terlalu selesa sebab mungkin kita anggap dia rumah, tapi dia anggap kita tempat persinggahan je. Dulu selesa dengan seseorang Dalia anggap dia rumah. Tapi in the end Dalia dapat tahu Dalia ni rumah singgah je. Jadi dengan lagu ini Dalia dah bersedia dah buka payung untuk beredar keluar daripada rumah yang pernah menjadi tempat nyaman Dalia. —
Dalia
Tajuk lagu : Rumah
Penyanyi : Dalia Farhana
Lirik & Komposer : Dalia Farhana
Lirik Lagu Rumah - Dalia Farhana
Tempat tenang sementaraku
Ribut dan hujan juga berlabuh
Dalam diriku
Ketika ada kamu
Tempat pulang sementaraku
Ku anggapmu rumah tuk tempat berlindung
Tetapi aku
Hanya tempat persinggahanmu
Lalu payung ku buka untuk beredar
Berbekalkan luka dan sabar
Rumahku kini sudah berpenghuni
Bukan diriku yang berteduh lagi
Kan ku jalani
Walau berat kaki tuk melangkah pergi
Sudah ku kemas segala memori
Ku simpan rapi hanya dalam hati
Tak ingin pergi
Tapi kau bukan rumahku lagi...
Tempat nyaman sementaraku
Jika hanyalah sementara
Ku tanya "mengapa?"
Kau menjanjikan selamanya
Lalu payung ku buka untuk beredar
Berbekalkan luka dan sabar
Rumahku kini sudah berpenghuni
Bukan diriku yang berteduh lagi
Kan ku jalani
Walau berat kaki tuk melangkah pergi
Sudah ku kemas segala memori
Ku simpan rapi hanya dalam hati
Tak ingin pergi
Tapi kau bukan rumahku lagi
Sudah ku kemas segala memori
Ku simpan rapi hanya dalam hati
Tak ingin pergi
Tapi kau bukan rumahku lagi...
Harus aku pergi
karna rumahku tiada lagi...
Muzik video rasmi Rumah-Dalia Farhana